qundao/data-zh-poetry huggingface dataset:
小春红梅效徐庾体
作者：杨慎
朝代：明

风池冰未合，云林叶才彫。小梅含紫萼，疏英缀青条。飘香寒谷迥，静影月林遥。绛雪明玄夜，丹霞凝素朝。美人惜琼树，纤手抚金翘。剪彩添花蕊，横枝当绮寮。春杯酌鹦鹉，夕幌启鲛绡。鲜妆呈粉艳，醉颊涌红潮。百和炉烟歇，九枝灯焰消。窗通罗浮梦，帘隔寿阳娆。笛奏金将落，琴心弄未调。芳华谁与问，秀色自孤标。
小秦王·立春
作者：杨慎
朝代：明

红穗金花落绛台。画楼银烛晓光催。钗梁小燕双双颤，春自玉人头上来。
小秦王·立春
作者：杨慎
朝代：明
体裁：词

红穗金花落绛台，画楼银烛晓光催。钗梁小燕双双颤，春自玉人头上来。
小重山
作者：杨慎
朝代：明

番马屏风睡燕梁。更筹何太促、酒杯长。花明月暗袅余香。瞢腾里，醉眼怯灯光。相忆阻横塘，今宵凭伏梦、到伊行。玉山无赖隔巫阳。天又晓，蝴蝶为谁狂。
少宇宋公夕饮行台
作者：杨慎
朝代：明

凉雨净纷埃，华筵向晚开。疏星临紫宙，新月照乌台。丽句高难和，玄言听未回。讵詶倾盖意，无柰别旌催。
少年游·春暮
作者：杨慎
朝代：明
体裁：词

红稠绿暗遍天涯。春色在谁家。花谢蝶稀，柳浓莺懒，烟景属蜂衙。日长睡起无情思，帘外夕阳斜。带眼频移，琴心慵理，多病负年华。
少年游·红稠绿暗遍天涯
作者：杨慎
朝代：明

红稠绿暗遍天涯，春色在谁家？花谢人稀，柳浓莺懒，烟景属蜂衙。日长睡起无情思，帘外夕阳斜。带眼频移，琴心慵理，多病负年华。
尚书九峰孙公寿诗
作者：杨慎
朝代：明

百尺贞标涧底松，四朝公望想仪容。星辰衡岳当朱鸟，雷雨湘江起卧龙。白雪郢歌翻寿曲，青云奕叶继仙踪。天瓢满注供春雨，三岛遥应接九峰。
层台驿
作者：杨慎
朝代：明

徒坡千百磴，破店两三家。湿灶薪无焰，硗田饭有沙。瘦兵宵泣血，猛虎昼磨牙。行路难如此，羁愁一倍加。
层台驿
作者：杨慎
朝代：明

陡坡千百磴，破店两三家。湿灶薪无焰，硗田饭有沙。瘦兵宵泣血，猛虎昼磨牙。行路难如此，羁愁一倍加。
山花子 其一 咏软枝条同心山茶花
作者：杨慎
朝代：明

袅袅同心巧笑分。粉霞红绶藕丝裙。软翠柔蓝擎不定，晓妆匀。醉露屏前双朵朵，舞风庭下一群群。不肯嫣然回一顾，为思君。
山花子 其二 咏红边分心小山茶
作者：杨慎
朝代：明
体裁：词

瑞雪晴林暮霭消。锦云香坞彩霞飘。绝代佳人空谷里，路迢迢。鹤顶研砂添赤髓，猩唇殢酒晕红潮。小朵分心堪采掇，当琼瑶。
山花子 其二 咏红边分心小山茶
作者：杨慎
朝代：明

瑞雪晴林暮霭消。锦云香坞彩霞飘。绝代佳人空谷里，路迢迢。鹤顶研砂添赤髓，猩唇滞酒晕红潮。小朵分心堪采掇，当琼瑶。
山花子·咏软枝条同心山茶花
作者：杨慎
朝代：明

袅袅同心巧笑分。粉霞红绶藕丝裙。软翠柔蓝擎不定，晓妆匀。醉露屏前双朵朵，舞风庭下一群群。不肯嫣然回一顾，为思君。瑞雪晴林暮霭消。锦云香坞彩霞飘。绝代佳人空谷里，路迢迢。鹤顶研砂添赤髓，猩唇滞酒晕红潮。小朵分心堪采掇，当琼瑶。
山茶花
作者：杨慎
朝代：明

绿叶红英斗雪开，黄蜂粉蝶不曾来。海边珠树无颜色，羞把琼枝照玉台。
山行即事
作者：杨慎
朝代：明

桐子花开映村坞，单衣初试贫儿舞，春寒已过四十五。
峡东曲
作者：杨慎
朝代：明

白帝到江陵，一千二百里。欲试一日程，须待春水起。布帆一百尺，出自三梭织。风顺早归来，天际遥相识。
峡中
作者：杨慎
朝代：明

峡里青山梦里过，晓来春比夜来多。开蓬试看江头路，树树残梅照绿波。
峰顶卧云庵二首·其一
作者：杨慎
朝代：明
体裁：七言律诗

青霭红尘此地分，飞岩削壁迥人群。穆王马迹何曾至，望帝鹃声绝不闻。春夏未消千古雪，阴晴尝见一溪云。支筇石上宁辞倦，采药名山喜共君。
峰顶卧云庵二首·其二
作者：杨慎
朝代：明
体裁：五言律诗

峰顶散朝阳，凭高眺渺茫。山岚银色界，宝气白毫光。天阙尘氛净，烟霄草木香。不知西极外，何处有空王。
崇圣寺
作者：杨慎
朝代：明
体裁：五言排律

尘劫非人境，烟霞是佛都。山开银色界，海涌玉浮图。追蠡形犹壮，伽蓝迹已芜。经函飘粉蠹，画壁剥天吴。零雨颓墙草，惊风废井梧。禅心随夜寂，旅望对委孤。远目穷千里，倾怀倒百壶。狂歌意无极，感此岁云徂。
崇圣寺
作者：杨慎
朝代：明

尘劫非人境，烟霞是佛都。山开银色界，海涌玉浮图。追蠡形犹壮，伽蓝迹巳芜。经函飘粉蠹，画壁剥天吴。零雨颓墙草，惊风废井梧。禅心随夜寂，旅望对委孤。远目穷千里，倾怀倒百壶。狂歌意无极，感此岁云徂。
崤关行
作者：杨慎
朝代：明

晨行崤关道，此道一何难。曾陵高不极，脩坂回郁盘。季冬十二月，时节正严寒。马啼践霜雪，车辙带冈峦。淩澌正坚冱，河水无汍澜。通逵结冻溜，改径陟巑岏。四望少烟火，鸟路俯鸿磐。悲风号古水，响入玄云端。居人尽塞向，行者为槃跚。野狼啸昏侣，饥雁短晚翰。迢迢村郭远，行行未解鞍。凛凛岁方晏，去去程犹宽。劳歌以咏志，释此越乡叹。
巫山一段云
作者：杨慎
朝代：明

星的妆金靥，云梳挽宝鬘。长蛾新月斗弯环。风度佩珊珊。小玉香煤烬，飞琼扇影闲，鳞霞练霭锦班班。画出晚来山。
巫山一段云
作者：杨慎
朝代：明

背壁羞娇影，回灯脱薄妆。暗中惟觉绣鞋香。解佩玉丁当。好梦云将结，幽欢夜正长。迟迟懒上郁金床。故意恼檀郎。
巫山一段云·绍途遇雪
作者：杨慎
朝代：明

梅柳春相近，关山雪正飞。寒光朔气冷侵衣。玉塞隔金微。久戍人将老，长征马不肥。帛书欲寄雁声稀。秃节几时归。
己卯九日登高
作者：杨慎
朝代：明

采采黄花不满衣，暝烟起望自朝晖。马乡病里芳菲晚，宋玉愁边节序非。落木流波如有意，来鸿去燕故相违。消除强醉清樽酒，归掩田家白板扉。
帝释山
作者：杨慎
朝代：明

帝释山头云满溪，东庵飞雨西庵泥。碧潭照眼石鲸动，翠微当面林莺啼。濛濛香雾花层湿，漠漠生烟树点齐。傍险银鞍应未怯，玉壶清酒为君携。
席上漫兴重赠罗果齐
作者：杨慎
朝代：明

君侯载酒过春城，画戟清香绛烛明。珍重青云新意象，留连白雪旧歌声。坐如泥塑还和气，醉若山颓未尽情。知己相逢难遽别，席间漫兴又诗成。
幡幡中林叶别内兄黄峻卿
作者：杨慎
朝代：明

幡幡中林叶，迢迢语离别。离别不可亲，相思隔南津。南津首北路，莽莽入烟雾。夙昔欣芝兰，痾体成欢颜。只恋携手好，岂知行路难。前有一樽酒，弦歌清商曲。行子唱骊驹，主人弹别鹄。别鹄影悠悠，寄音下西州。一言展契阔，再言申绸缪。
平山桥离夕赠任直夫
作者：杨慎
朝代：明
体裁：七言律诗

平山桥畔水沄沄，堤杨风袅陌草薰。绿蚁行觞九兰蕴，青骊出饯五花文。遥梦直挂岭南月，离歌不散江东云。谁言千里非绝国，已觉黯然销别魂。
广心楼夜宿病中作
作者：杨慎
朝代：明

落阱重逢下石人，七旬衰病命逡巡。藤萝深箐猿猱穴，瘴疠穷山虎豹邻。枯木几时沾雨露，戴盆何地见星辰。元夫幸遇暌孤日，寂寞寒灰也望春。
广心楼小酌忆张禺山
作者：杨慎
朝代：明

久客高峣上，登楼眺望频。云连呈贡雨，花接晋宁春。苏李诗篇盛，陈雷意气真。不逢刘会孟，谁识两仙人。
广都舟中寄谢狷斋
作者：杨慎
朝代：明
体裁：七言律诗

江波锦落寒潭清，彩舟晓发芙蓉城。中流帆影虹蜺卧，夹岸橹声鹅鹳鸣。越裳白雉已入贡，荒服碧鸡猫远征。秪凭一札隔岁递，未知双剑何时并。
广都舟中寄谢狷斋
作者：杨慎
朝代：明

江波锦落寒潭清，彩舟晓发芙蓉城。中流帆影虹蜺卧，夹岸橹声鹅鹳鸣。越裳白雉巳入贡，荒服碧鸡猫远征。秪凭一札隔岁递，未知双剑何时并。
庆成宴次张惟信韵
作者：杨慎
朝代：明

太乙天坛望燎回，九重春宴选辰开。广庭列坐瞻华衮，合殿飘香入玉杯。海宇讴歌千载遇，云门队舞八荒来。共怜彩笔飘摇赋，独有金门侍从才。
庆春泽·安宁元夕
作者：杨慎
朝代：明
体裁：词

鱼市笙歌，螳川灯火，又看滇海元宵。剪剪轻风，绮罗十里香飘。彩云影罩冰壶地，人家在、月户星桥。恣经过、一刻千金，玉漏迢迢。柳金梨雪催春早，叹他乡异节，回首魂消。今夜相思、玉人何处吹箫。锦江烟水迷归望，绿琴心愁恨慵调。梦回时、酒醒灯昏，月转梅梢。
庆春泽·安宁元夕
作者：杨慎
朝代：明

鱼市笙歌，螳川灯火，又看滇海元宵。剪剪轻风，绮罗十里香飘。彩云影罩冰壶地，人家在、月户星桥。恣经过、一刻千金，玉漏迢迢。柳金梨雪催春早，叹他乡异节，回首魂销。今夜相思、玉人何处吹箫。锦江烟水迷归望，绿琴心愁恨慵调。梦回时、酒醒灯昏，月转梅梢。
庚寅除夕王子推送桑落酒适传希说叶道亨同过守岁即事
作者：杨慎
朝代：明

桑落旧方传陆海，椒花新颂及滇春。能消客底千金夜，顿有天涯两玉人。无家垂老同漂梗，痛饮狂歌非隐沦。岁去年来真反手，柳青头白转伤神。
庚辰九日闻金鹤卿张惟信有彭门之会疾不克陪
作者：杨慎
朝代：明

一别黄金万里台，孤城三见菊花开。云移北阙沾恩宴，日远南山献寿杯。抱病江天常阒寂，关心时序独徘徊。高人喜共登高会，咫尺彭门阻一陪。
庭中有奇树
作者：杨慎
朝代：明

奇树生南国，孤根来远方。隹名谁不爱，植近君子堂。春风一披拂，花叶何炜煌。上有寄生枝，亦得沾恩光。桂枝陵寒山，梧桐在高冈。草木非自献，信美非所将。
建林驿垂柳
作者：杨慎
朝代：明
体裁：五言排律

枝枝金缕细，叶叶翠条轻。袅袅曾经折，阴阴已复成。流莺频唤曲，征骑此重行。不为芳菲惜，多缘岁月惊。烟条萦水曲，风絮惹山城。闺怨佳人笛，边愁大将营。婆烫汉南意，因见古人情。
建林驿垂柳
作者：杨慎
朝代：明

枝枝金缕细，叶叶翠条轻。袅袅曾经折，阴阴巳复成。流莺频唤曲，征骑此重行。不为芳菲惜，多缘岁月惊。烟条萦水曲，风絮惹山城。闺怨佳人笛，边愁大将营。婆烫汉南意，因见古人情。
张崇象新居
作者：杨慎
朝代：明

碧山学士居茅屋，锦里先生过草堂。淼淼龙池接沟水，啾啾雀树隐邻墙。何人问字能携酒，有子摊书解满床。巴曲肯来收下里，楚歌还拟和沧浪。
归云阁
作者：杨慎
朝代：明
体裁：古风

云从石上起，泉从石下落。多少游山人，长啸倚山阁。晓钟有云出，晚钟有云归。游人应未惯，忽讶云生衣。
归朝欢·亨衢陟明歌
作者：杨慎
朝代：明

秋尽汀洲苹未歇。掩映荻花相向折。一枝好赠朝天人，还如鳷鹊楼前雪。琼凹连玉凸。五城边银为宫阙。墀声寒，非烟丛里，卿蔼瑞云缬。五马骄嘶虬漏彻。鞘静佩鸣鹓簉列。朱衣引队奏彤帏，天言清问尧阶切。俞音传衮鷩。赐金增秩干旄孑。把勋名，昭回青简，身许稷和契。
归朝欢·亨衢陟明歌
作者：杨慎
朝代：明
体裁：词

秋尽汀洲蘋未歇。掩映荻花相向折。一枝好赠朝天人，还如鳷鹊楼前雪。琼凹连玉凸。五城边银为宫阙。墀声寒，非烟丛里，卿蔼瑞云缬。五马骄嘶虬漏彻。鞘静佩鸣鹓簉列。朱衣引队奏彤帏，天言清问尧阶切。俞音传衮鷩。赐金增秩干旄孑。把勋名，昭回青简，身许稷和契。
归朝欢·叙南李将军园海棠
作者：杨慎
朝代：明

鶗鴂声中春已尽。蜀国海棠犹有韵。已将淡粉换龙涎，渐看绣缬成香晕。脸霞红半隐。紫锦经雨胭脂润。正清欢，云歌柳舞，聊解朱炎愠。十二金钗花作阵。不怕周郎回顾问。薛涛临镜意先慵，黄荃渲笔愁难近。绿樽倾翠酝。青蘋风起波文粼。望高城不见，遥寄香霏阁信。
归田四咏为宪副卞苏溪赋 其一 春耕
作者：杨慎
朝代：明

五风十雨乐岁，东皋西崦人家。水心鱼浮菖叶，屋角鸠鸣杏花。饷陇青梅煮酒，访邻绿笋烹茶。问津宁知沮溺，祠田但祝污邪。
归田四咏为宪副卞苏溪赋 其三 秋渔
作者：杨慎
朝代：明
体裁：六言诗

日出烟消露晞，百丈清江钓矶。舡似天边稳坐，鱼若空行无依。袄霭歌星独往，婆娑舞月方归。兆熊不梦渭叟，狎鸥久忘汉机。
归田四咏为宪副卞苏溪赋 其三 秋渔
作者：杨慎
朝代：明

日出烟消露晞，百丈清江钓矶。船似天边稳坐，鱼若空行无依。袄霭歌星独往，婆娑舞月方归。兆熊不梦渭叟，狎鸥久忘汉机。
归田四咏为宪副卞苏溪赋 其二 夏牧
作者：杨慎
朝代：明

长夏冷风清圳，新晴丹铅绿畴。山高羊群似蚁，水阔牛背如舟。半幅生烟幂幂，三腔短笛悠悠。柴扉归来早掩，斜阳影在檐头。
归田四咏为宪副卞苏溪赋 其四 冬樵
作者：杨慎
朝代：明

城阙软红尘远，林蛮空翠岚深。丁丁鸟惊斧重，霏霏雪压担沉。沙明东郭履迹，谷响南华足音。归去自换村酒，不须解却貂金。
归田四咏为宪副卞苏溪赋·春耕
作者：杨慎
朝代：明

五风十雨乐岁，东皋西崦人家。水心鱼浮菖叶，屋角鸠鸣杏花。饷陇青梅煮酒，访邻绿笋烹茶。问津宁知沮溺，祠田但祝污邪。长夏冷风清圳，新晴丹铅绿畴。山高羊群似蚁，水阔牛背如舟。半幅生烟幂幂，三腔短笛悠悠。柴扉归来早掩，斜阳影在檐头。日出烟消露晞，百丈清江钓矶。船似天边稳坐，鱼若空行无依。袄霭歌星独往，婆娑舞月方归。兆熊不梦渭叟，狎鸥久忘汉机。城阙软红尘远，林蛮空翠岚深。丁丁鸟惊斧重，霏霏雪压担沉。沙明东郭履迹，谷响南华足音。归去自换村酒，不须解却貂金。
归田四咏为宪副卞苏溪赋（卞名□）
作者：杨慎
朝代：明

日出烟消露晞，百丈清江钓矶。船似天边稳坐，鱼若空行无依。袄霭歌星独往，婆娑舞月方归。兆熊不梦渭叟，狎鸥久忘汉机。¤
归途始发
作者：杨慎
朝代：明

重作滇云万里征，归途却喜遇春晴。一筇历历记行店，双堠频频减去程。岭上闻猿孤枕泪，壁间见蝎故乡情。乌蒙瘴雾昏眸久，想对江花眼倍明。
征人早行图
作者：杨慎
朝代：明
体裁：乐府曲辞

杜鹃花下杜鹃啼，乌臼树头乌臼栖。不待鸣鸡度关去，梦中征马尚闻嘶。
徐及泉相送至斜堰河
作者：杨慎
朝代：明

滇隅流落鬓成丝，为忆家林恼梦思。沃野喜看平似掌，春郊载酒正花时。长沟流水引都江，断岸危桥窄石矼。并马不知村路远，更穿斜堰渡惊泷。
徐及泉相送至斜堰河·其一
作者：杨慎
朝代：明

滇隅流落鬓成丝，为忆家林恼梦思。沃野喜看平似掌，春郊载酒正花时。
徐及泉相送至斜堰河·其二
作者：杨慎
朝代：明

长沟流水引都江，断岸危桥窄石矼。并马不知村路远，更穿斜堰渡惊泷。
得杨实卿书
作者：杨慎
朝代：明

逐客正伤南浦赋，高人遥致北山文。诗坛花月还公济，玄圃方州又子云。起草共知双笔健，转蓬何趐十年分。怀侬莫作相寻梦，蜃雨蛮烟泥杀君。
御街行·柳花
作者：杨慎
朝代：明

城西杨柳千千树。风起飞花絮。青楼珠箔斗轻盈，还绕名园幽处。满地香毬，满天晴雪，卷却春归去。游人歌吹堤边路。芳景须珍护。眠开青眼舞慵腰，无计使风流住。百啭残莺，一双新燕，九十春光暮。
忆沐九华兄弟
作者：杨慎
朝代：明

难忘易识是君家，为爱君家好棣华。玄圃春游花系马，白门宵醉柳藏鸦。停云远树交岚翠，落月空梁印海沙。关塞各天劳敏梦，萍逢何处定骞槎。
忆王孙 其一 重宿禄品
作者：杨慎
朝代：明

落梅风里王鳞皴。牛背寒鸦过别村。樵笛声中暮霭昏。掩重门。翠被香寒酒正温。
忆王孙 其二 大理九日
作者：杨慎
朝代：明

满城开遍粉西施。节近重阳客未知。袅袅凉风搅鬓丝。倚楼时。长笛声声莫遣吹。
忆王孙·九月八日邀客赏菊
作者：杨慎
朝代：明

西风庭院咽玄蝉。薄雾浓雰采菊天。老去悲秋强自宽。假婵娟。且向樽前醉管弦。
忆王孙·落花集句
作者：杨慎
朝代：明

绣葩红蒂堕残芳。蝶醉蜂痴一簇香。卢家少妇郁金堂。对斜阳。云雨巫山枉断肠。
忆王孙·重宿禄品
作者：杨慎
朝代：明

落梅风里王鳞皴。牛背寒鸦过别村。樵笛声中暮霭昏。掩重门。翠被香寒酒正温。满城开遍粉西施。节近重阳客未知。袅袅凉风搅鬓丝。倚楼时。长笛声声莫遣吹。
忆用叙弟
作者：杨慎
朝代：明

阿弟远行役，一年无定居。劳劳恒念尔，寂寂正愁予。日月攀芳树，云霄隔素书。燕南池草绿，应好赋归欤。
怀刘东阜谢狷齐
作者：杨慎
朝代：明

谢刘生死论交地，巴蜀山川迢递程。万古云霄森意气，五兵词赋莽纵横。虞江精舍浮云隔，汴水孤坟宿草生。濯锦浣花游眺地，悲泉斜日下层城。
怀归
作者：杨慎
朝代：明

星桥南望沉犀渚，雪岭西连抱珥河。关塞渺茫魂梦隔，山川迢递别离多。汀洲春雨搴芳杜，茅屋秋风带女萝。心事未从詹尹卜，生涯聊听僰童歌。
怀韩子中
作者：杨慎
朝代：明

风流点苍彦，天骨乘黄奇。出宰千家邑，归无三径资。兰亭传墨诀，草阁伴玄思。怊怅汤田别，深杯欲暝时。
怀音篇寄张惟信学士
作者：杨慎
朝代：明

昆池望汉沼，滇徼视梁岷。音耗两迢遰，眺听一伤神。他乡非故园，浊水限清尘。悁脰徒伫想，送躯邈何因。有客来天末，开缄慰饥渴。殷勤访死生，绸缪申契阔。光仪欻若亲，穷愁暂如拨。万里向炎隅，五载困羁孤。山川梦张敏，岐路泣杨朱。烛龙屡迁舍，胎蚌几盈虚。情随瘴岚结，魂与回飙俱。忆昔承嘉会，弱植连英蒂。明轮仰重离，丽泽资双兑。取则斧晲柯，同声竿混籁。曳佩步文昌，抽毫逼华盖。凤液接鸡栖，退食竞招携。黄山上林苑，玄灞曲江堤。齐镳拾瑶草，对榻然青藜。郢客传歌妙，周郎顾曲迷。传歌还顾曲，欢移成别促。宁知嘤鸣鸾，忽作徘徊鹄。去去背荣宴，行行赴严督。三陟阻且长，百罹纷交属。考槃岂中阿，离索异西河。螭头辍彩笔，鹤膝拥雕戈。北道主人少，南方迁客多。碧鸡冠曾岭，赤虺邻荒景。阖荆坐刬迹，剪茅旋栖影。樵爨分獠烟，桔槔通？井。鼓腹畏含沙，延颈愁添瘿。枭獍笑边陬，篁竹跳蛮酋。挈家窜草莽，乘障杂兜鍪。乞粮公山氏，贷粟监河侯。蓬翘随树羽，桃梗泛苔沤。风霜瘁筋力，蒲柳凋颜色。居夷寡凤嬉，求仙拙鷮息。衰白岁不与，昏黄日下稷。新知讵相闻，久要难见君。皎皎共明月，悠悠间白云。弃置勿复道，伊谁竟此云。天山苏子卿，辽海崔亭伯。觖望洛阳城，销志长安陌。跛鳖羞骥伍，委羽非鸿翮。下噀饶薄田，东皋馀广泽。还乡尚有期，从君访黄石。
怀音篇寄张惟信学士
作者：杨慎
朝代：明
体裁：古风

昆池望汉沼，滇徼视梁岷。音耗两迢遰，眺听一伤神。他乡非故园，浊水限清尘。悁脰徒伫想，送躯邈何因。有客来天末，开缄慰饥渴。殷勤访死生，绸缪申契阔。光仪欻若亲，穷愁暂如拨。万里向炎隅，五载困羁孤。山川梦张敏，岐路泣杨朱。烛龙屡迁舍，胎蚌几盈虚。情随瘴岚结，魂与回飙俱。忆昔承嘉会，弱植连英蒂。明轮仰重离，丽泽资双兑。取则斧晲柯，同声竿混籁。曳佩步文昌，抽毫逼华盖。凤液接鸡栖，退食竞招携。黄山上林苑，玄灞曲江堤。齐镳拾瑶草，对榻然青藜。郢客传歌妙，周郎顾曲迷。传歌还顾曲，欢移成别促。宁知嘤鸣鸾，忽作徘徊鹄。去去背荣宴，行行赴严督。三陟阻且长，百罹纷交属。考槃岂中阿，离索异西河。螭头辍彩笔，鹤膝拥雕戈。北道主人少，南方迁客多。碧鸡冠曾岭，赤虺邻荒景。阖荆坐刬迹，剪茅旋栖影。樵爨分獠烟，桔槔通�井。鼓腹畏含沙，延颈愁添瘿。枭獍笑边陬，篁竹跳蛮酋。挈家窜草莽，乘障杂兜鍪。乞粮公山氏，贷粟监河侯。蓬翘随树羽，桃梗泛苔沤。风霜瘁筋力，蒲柳凋颜色。居夷寡凤嬉，求仙拙鷮息。衰白岁不与，昏黄日下稷。新知讵相闻，久要难见君。皎皎共明月，悠悠间白云。弃置勿复道，伊谁竟此云。天山苏子卿，辽海崔亭伯。觖望洛阳城，销志长安陌。跛鳖羞骥伍，委羽非鸿翮。下噀饶薄田，东皋馀广泽。还乡尚有期，从君访黄石。
思公子篇
作者：杨慎
朝代：明

三五二八艳嫦娥，百万十千酬笑歌。罗帐浮云开玉叶，镜台明月湛金波。斗鸡晓向侯家出，走马宵从主第过。绝漠苏卿竟谁问，长沙贾傅柰君何。
思波池别刘润之
作者：杨慎
朝代：明

酌酒临池水，回船拂芰荷。匆匆上马去，留兴与烟波。
思远道
作者：杨慎
朝代：明

章丹请辍舞，秦青且罢歌。佳人上宫出，俪婺复倾娥。夜月光如练，春江纹似罗。所思在远道，朱颜谁为配。
恩波池别刘润之
作者：杨慎
朝代：明
体裁：五言绝句

酌酒临池水，回舡拂芰荷。匆匆马上去，留兴与烟波。
恩波池别刘润之
作者：杨慎
朝代：明

酌酒临池水，回船拂芰荷。匆匆马上去，留兴与烟波。
恩遣戍滇纪行
作者：杨慎
朝代：明
体裁：古风

商秋凉风发，吹我出京华。赭衣裹病体，红尘蔽行车。弱侄当门啼，怪我不过家。行行日已夕，扁舟歙潞沙。扬舲天津口，回瞻见牛斗。风吹紫荆树，月照青杨柳。逆流溯漕河，相顾慎风波。荒村聚豺虎，夹岸鸣蛟鼍。仆夫困牵挽，防吏苦嗔呵。徐沛洪流溢，沧溟浴白日。聚落鸡犬空，衔舻羽毛疾。暗滩持楫防，洄溜扬帆慄。维缆依鹳巢，搴蓬迩鲛室。乘月下吕梁，侵星过白杨。漫岸憬失道，孤舟郁相忘。喧豗见叠浪，极眺无连冈。阴霞互兴没，湅雨倏淋浪。湿薪戒传火，空囊愁绝粮。信宿万籁平，邻舟动欢声。闻鸡共起舞，买鱼贺兼程。夕泊秦淮岸，朝逗维扬城。愁听玉箫曲，懒问琼花名。畏途险已出，胜地心犹惊。真州对瓜步，分岐当去住。翘思铁瓮云，怅望金陵树。江浮惧涛澜，陆走淹霜露。移船鹭洲来，弭榜龙江隈。故人同载酒，一醉雨花台。高台多古今，百虑盈疏襟。琴弹别鹤调，笛喝飞鸿吟。临风惜南鹜，揆景恨西沉。江程始挂席，江月照采石。招摇西北明，水雾东南碧。铜陵梦里过，赭圻望中隔。浔阳见市廛，湓浦异潮夕。马口歌独漉，鱼山侯风宿。西塞渔父矶，东陵道士洑。估客叹浮萍，放臣悲落木。秋惊赤岸枫，霜谢黄州菊。龟山汉阳县，鹄矶遥可见。披襟倚山阁，开图对离宴。鲜飙蘋末来，馀霞波外绚。枕底鸣飞湍，舷际失江干。仙子驻鹤峤，王孙斗鸭阑。云开君山出，壑归洞庭宽。乾鹊噪危樯，连连一何迅。试叩巴峡船，果得家乡信。时序感孤怀，风烟集双鬓。江陵初解帆，苍皇理征衫。家人从此别，客泪不可缄。腾装首滇路，问愁程楚岩。楚水萦沅澧，楚岸秀兰芷。古墓识昭丘，遗坊号珠履。珠坊青芜繁，昭丘白云屯。伤心枫树林，回首桃花源。天寒行旅少，岁晏霜霰烦。界亭四十渡，羸马不成步。幽篁讵见天，密箐才分路。营窟半卉裳，人烟尽槃瓠。戾虫啸落景，暴客当官戌。驱车先发煦，投驿迟瞑雾。溆浦涔阳连，龙摽夜郎天。远游吊屈子，长流悲谪仙。我行更迢递，千载同潸然。一叶崇安渡，千波竹箭急。鬼方昔云遐，罗甸今初入。阴霾暄凝交，瘴岚昏晓集。长亭此驿遥，只尺如棘涩。石行蹶昆蹄，沙炊咽蒸粒。断肠盘江河，销魂宠嵷坡。军堡鸣笳近，蛮营荷戟多。三辰晦光彩，七旬历滂沱。罽衣行风舞，芦笙眺月歌。可怜异方乐，令人玄鬒皤。烟霜穷琐旅，茝若开芳序。迎睫平原来，还顾残山去。喜见青松林，却辞黄茅屿。滔滔岁已周，望望且夷犹。衣尘何暇拂，足茧不能休。碧鸡俪金马，滇海昆池泻。五尺常頞道，万里唐蒙野。隋将仆碑川，汉相连营下。我行更向西，绵力倦攀跻。硪碌穿危磴，蜻蛉控绝溪。点苍明霁雪，抱珥饮晴霓。蒲塞重关峻，兰津毒草低。枝寒鸩鸟下，花煖杜鹃迷。淜环蜮射渚，畷入象囲畦。莹角髦牛斗，斑文笮马嘶。缅书涂贝叶，�照燧松梯。风景他乡别，天倪吾道拙。云山已乱心，风尘仍结舌。出门各自媚，失路为谁悦。桑落岂忘忧，芃觿讵申结。龙吼雄剑鸣，骥歌唾壶缺。苍苍七星关，几时却东还。瀰瀰三峡水，奚啻隔中沚。黄犬代书邮，青龙借归舟。雁翼翔廖廓，猿声递阻修。何由一缩地，暂作锦江游。
恩遣戍滇纪行
作者：杨慎
朝代：明

商秋凉风发，吹我出京华。赭衣裹病体，红尘蔽行车。弱侄当门啼，怪我不过家。行行日巳夕，扁舟歙潞沙。扬舲天津口，回瞻见牛斗。风吹紫荆树，月照青杨柳。逆流溯漕河，相顾慎风波。荒村聚豺虎，夹岸鸣蛟鼍。仆夫困牵挽，防吏苦嗔呵。徐沛洪流溢，沧溟浴白日。聚落鸡犬空，衔舻羽毛疾。暗滩持楫防，洄溜扬帆慄。维缆依鹳巢，搴蓬迩鲛室。乘月下吕梁，侵星过白杨。漫岸憬失道，孤舟郁相忘。喧豗见叠浪，极眺无连冈。阴霞互兴没，湅雨倏淋浪。湿薪戒传火，空囊愁绝粮。信宿万籁平，邻舟动欢声。闻鸡共起舞，买鱼贺兼程。夕泊秦淮岸，朝逗维扬城。愁听玉箫曲，懒问琼花名。畏途险巳出，胜地心犹惊。真州对瓜步，分岐当去住。翘思铁瓮云，怅望金陵树。江浮惧涛澜，陆走淹霜露。移船鹭洲来，弭榜龙江隈。故人同载酒，一醉雨花台。高台多古今，百虑盈疏襟。琴弹别鹤调，笛喝飞鸿吟。临风惜南鹜，揆景恨西沉。江程始挂席，江月照采石。招摇西北明，水雾东南碧。铜陵梦里过，赭圻望中隔。浔阳见市廛，湓浦异潮夕。马口歌独漉，鱼山侯风宿。西塞渔父矶，东陵道士洑。估客叹浮萍，放臣悲落木。秋惊赤岸枫，霜谢黄州菊。龟山汉阳县，鹄矶遥可见。披襟倚山阁，开图对离宴。鲜飙蘋末来，馀霞波外绚。枕底鸣飞湍，舷际失江干。仙子驻鹤峤，王孙斗鸭阑。云开君山出，壑归洞庭宽。乾鹊噪危樯，连连一何迅。试叩巴峡船，果得家乡信。时序感孤怀，风烟集双鬓。江陵初解帆，苍皇理征衫。家人从此别，客泪不可缄。腾装首滇路，问愁程楚岩。楚水萦沅澧，楚岸秀兰芷。古墓识昭丘，遗坊号珠履。珠坊青芜繁，昭丘白云屯。伤心枫树林，回首桃花源。天寒行旅少，岁晏霜霰烦。界亭四十渡，羸马不成步。幽篁讵见天，密箐才分路。营窟半卉裳，人烟尽槃瓠。戾虫啸落景，暴客当官戌。驱车先发煦，投驿迟瞑雾。溆浦涔阳连，龙摽夜郎天。远游吊屈子，长流悲谪仙。我行更迢递，千载同潸然。一叶崇安渡，千波竹箭急。鬼方昔云遐，罗甸今初入。阴霾暄凝交，瘴岚昏晓集。长亭此驿遥，只尺如棘涩。石行蹶昆蹄，沙炊咽蒸粒。断肠盘江河，销魂宠嵷坡。军堡鸣笳近，蛮营荷戟多。三辰晦光彩，七旬历滂沱。罽衣行风舞，芦笙眺月歌。可怜异方乐，令人玄鬒皤。烟霜穷琐旅，茝若开芳序。迎睫平原来，还顾残山去。喜见青松林，却辞黄茅屿。滔滔岁已周，望望且夷犹。衣尘何暇拂，足茧不能休。碧鸡俪金马，滇海昆池泻。五尺常頞道，万里唐蒙野。隋将仆碑川，汉相连营下。我行更向西，绵力倦攀跻。硪碌穿危磴，蜻蛉控绝溪。点苍明霁雪，抱珥饮晴霓。蒲塞重关峻，兰津毒草低。枝寒鸩鸟下，花煖杜鹃迷。淜环蜮射渚，畷入象囲畦。瑩角髦牛斗，斑文笮马嘶。缅书涂贝叶，？照燧松梯。风景他乡别，天倪吾道拙。云山巳乱心，风尘仍结舌。出门各自媚，失路为谁悦。桑落岂忘忧，芃觿讵申结。龙吼雄剑鸣，骥歌唾壶缺。苍苍七星关，几时却东还。瀰瀰三峡水，奚啻隔中沚。黄犬代书邮，青龙借归舟。雁翼翔廖廓，猿声递阻修。何由一缩地，暂作锦江游。
恶氛行
作者：杨慎
朝代：明

金碧山前恶氛起，虏马来饮滇海水。城西放火银汉红，炎焰尘头高十里。两重日晕围白虹，万家仰首呼苍穹。相顾惨然无颜色，呜呼寄命须臾中。贼徒浑几个，枕戈临水卧。我军屯北门，分明不敢过。土酋胁盟来索官，城上无言骑堞看。父老仓忙双涕泗，细说去冬寻甸事。弦急柱促柄倒持，首祸今朝竟何自。堂堂之阵谁主兵，喁喁公等皆儒生。贼来不肯令出哨，贼去但解抬空营。岂无雄武士，奋身思一决。咫尺辕门不肯前，怒发冲冠气填咽。况闻千金逐日费，连月公储已倾竭。土兵抄掠尽村园，升天无梯地无穴。熙皞闾阎踰百年，太平官府真神仙。紫薇迢迢华盖远，虚将敲朴威穷边。边隅一旦纷解瓦，喑呜变作擎拳者。喑呜擎拳两柰何，君不见建武年中任校尉，又不见开元年中张乾陀。
恶氛行
作者：杨慎
朝代：明

金碧山前恶氛起，虏马来饮滇海水。城西放火银汉红，炎焰尘头高十里。两重日晕围白虹，万家仰首呼苍穹。相顾惨然无颜色，呜呼寄命须臾中。贼徒浑几个，枕戈临水卧。我军屯北门，分明不敢过。土酋胁盟来索官，城上无言骑堞看。父老仓忙双涕泗，细说去冬寻甸事。弦急柱促柄倒持，首祸今朝竟何自。堂堂之阵谁主兵，喁喁公等皆儒生。贼来不肯令出哨，贼去但解抬空营。岂无雄武士，奋身思一决。咫尺辕门不肯前，怒发冲冠气填咽。况闻千金逐日费，连月公储已倾竭。土兵抄掠尽村园，升天无梯地无穴。熙皞闾阎逾百年，太平官府真神仙。紫薇迢迢华盖远，虚将敲扑威穷边。边隅一旦纷解瓦，喑呜变作擎拳者，喑呜擎拳两奈何！君不见建武年中任校尉，又不见开元年中张乾陀？
悟空庵
作者：杨慎
朝代：明

一龛如燕凹，中有貂珰冢。石麟卧青芜，烟交春茸茸。
悠然亭
作者：杨慎
朝代：明
体裁：古风

萧萧者东篱，峨峨者南山。山色无远近，如在咫尺间。茅亭敞潇洒，荜门恒反关。朝见归云驶，暮见飞鸟还。飞鸟不可即，归云不可攀。怅我穷荒谪，再见篱菊班。列树何丰茸，流泉亦潺湲。永日无氛翳，地隙景自閒。时枉幽人侣，暂解游子颜。清风已千载，馀波及颓顽。
悠然亭
作者：杨慎
朝代：明

萧萧者东篱，峨峨者南山。山色无远近，如在咫尺间。茅亭敞潇洒，荜门恒反关。朝见归云驶，暮见飞鸟还。飞鸟不可即，归云不可攀。怅我穷荒谪，再见篱菊班。列树何丰茸，流泉亦潺湲。永日无氛翳，地隙景自閒。时枉幽人侣，暂解游子颜。清风巳千载，馀波及颓顽。
悲酸行
作者：杨慎
朝代：明

少日多欢悰，老境足悲酸。悲酸一何易，欢悰一何难。游子久不归，憔悴羁南冠。亲庭隔千里，梦中路漫漫。年来转漂泊，居处无恒安。征马常苦瘦，旅席常苦寒。有客过我门，劝我强加餐。春阳正发育，覆载本自宽。穷途谢好音，白意于青翰。
惟信朱晓早发至古店回诗见寄次韵
作者：杨慎
朝代：明

井辖虚投夜，河桥暝发时。明星将夙驾，重露欲沾帷。南浦蘼芜合，东门杨柳垂。回风飘锦字，空谷寄遐思。
惠桥烟雨
作者：杨慎
朝代：明
体裁：七言律诗

禅门一涧枕长虹，隐约仙源路已通。组缀溪光迷远近，淋漓树色错西东。樵歌杳入松杉径，渔艇斜横苇荻丛。几度凭临思作赋，祇惭得句未曾工。
感秋
作者：杨慎
朝代：明

江汉流无极，浮云去靡依。类此远游子，乘障戍边圻。故乡三千里，山川隔音徽。日夕桀括栖，凉秋熠耀飞。离索星霜改，端忧节序违。处者怨不詹，行人叹式微。焉得排云翼，遥随征鸿归。
感通
作者：杨慎
朝代：明

飞瀑悬泉百丈，禅枝意树千年。桥板遥通绝涧，藤萝上合诸天。宝地三千色界，苍山十九云峰。樽酒此时相聚，烟霞何日重逢。璈响云中孔雀，钟鸣霜里华鲸。龙树七人共坐，虎溪一笑相迎。流水高山唱咏，明月清风主宾。尘土不惊幽梦，乾坤自有间人。
感通·其一
作者：杨慎
朝代：明

飞瀑悬泉百丈，禅枝意树千年。桥板遥通绝涧，藤萝上合诸天。
感通其三
作者：杨慎
朝代：明
体裁：六言诗

璈响云中孔雀，钟鸣霜里华鲸。龙树七人共坐，虎溪一笑相迎。
感通其二
作者：杨慎
朝代：明
体裁：六言诗

宝地三千色界，苍山十九云峰。樽酒此时相聚，烟霞何日重逢。
感通其四
作者：杨慎
朝代：明
体裁：六言诗

流水高山唱咏，明月清风主宾。尘土不惊幽梦，乾坤自有间人。
感通寺
作者：杨慎
朝代：明
体裁：五言律诗

岳麓苍山半，波涛黑水分。传灯留圣制，演梵听华云。壁古仙苔见，泉香瑞草闻。花宫三十六，一一远人群。
戊寅九日龙门登高
作者：杨慎
朝代：明

江山盘踞千年地，风雨崔嵬百尺台。摇落霜林秋籁发，参差云堞晓光开。四愁多阻张衡望，九辨堪兴宋玉哀。望远登高聊自遣，芳萸艳菊漫相催。
戊戌除夕赠萦经徐尹
作者：杨慎
朝代：明

今夕知何夕，明朝是岁朝。雪封岚气净，云护岭天遥。杨柳惊横吹，梅花起丽谯。故人新酒熟，储兴款春宵。
戊申高峣中秋风雨
作者：杨慎
朝代：明

人家一片海心浮，彷佛楼台似十洲。不用梯云取明月，水晶宫里度中秋。
戏效西昆体无题十六韵
作者：杨慎
朝代：明

王御参三粲，河图叙九房。天机从此浅，华孽竟非祥。蟾窟那须药，牛津岂服箱。周阿生碧树，窈窕限清防。翠被龙涎透，银筝鹿爪长。荡舟淩浩渺，解佩失溟茫。南后鸣琼博，西施响屧廊。山峰歌羯鼓，风水舞霓裳。绣岭仙人阁，华清玉女汤。失中迷下蔡，妆罢陷平阳。回盼传深意，横陈脱薄妆。青鸾工渡海，赤凤巧踰墙。团扇留明月，轻褣湿早霜。鸡皮三复少，狐尾九还翔。玉井乔家破，珠楼石氏亡。洛神休染翰，嗤尔献之狂。
扶南曲
作者：杨慎
朝代：明

春人辞曲房，罗绮杂花香。远思河边草，柔情陌上桑。归来庭下路，羞见紫鸳鸯。愁窥绿绮琴，弦涩不成音。镜里春春貌，窗前夜夜心。临卬人去远，离梦绕花阴。清歌发皓齿，良夜足欢娱。誓好同心结，迎祥百子图。千金当一刻，城上莫啼乌。游赏上春时，踟蹰望所思。花娇初学脸，柳浅未成眉。问讯沟头水，微波可致辞。淇上轻盈侣，巫阳缥缈仙。晚归因斗草，春困为秋千。罗帐含双笑，灯昏尚未眠。
扶南曲·其一
作者：杨慎
朝代：明

春人辞曲房，罗绮杂花香。远思河边草，柔情陌上桑。归来庭下路，羞见紫鸳鸯。
扶南曲·其三
作者：杨慎
朝代：明

清歌发皓齿，良夜足欢娱。誓好同心结，迎祥百子图。千金当一刻，城上莫啼乌。
扶南曲·其二
作者：杨慎
朝代：明

愁窥绿绮琴，弦涩不成音。镜里春春貌，窗前夜夜心。临卬人去远，离梦绕花阴。
扶南曲·其五
作者：杨慎
朝代：明

淇上轻盈侣，巫阳缥缈仙。晚归因斗草，春困为秋千。罗帐含双笑，灯昏尚未眠。
扶南曲·其四
作者：杨慎
朝代：明

游赏上春时，踟蹰望所思。花娇初学脸，柳浅未成眉。问讯沟头水，微波可致辞。
扶南曲（四首）
作者：杨慎
朝代：明

美人辞曲房，罗绮杂花香。远思河边草，柔情陌上桑。归来庭下路，羞见紫鸳鸯。¤
折杨柳
作者：杨慎
朝代：明

白雪新年尽，东风昨夜惊。芳菲随处满，杨柳最多情。染作春衣色，吹为玉笛声。如何于里别，只赠一枝行。
折杨柳
作者：杨慎
朝代：明

白雪新年尽，东风昨夜惊。芳菲随处满，杨柳最多情。染作春衣色，吹为玉笛声。如何千里别，只赠一枝行。
折桂令
作者：杨慎
朝代：明

枕高冈、坐占鸥沙。看晓渡帆樯，晚市鱼虾。红叶园林，黄花篱落，白水蒹葭。望东寺、双浮佛塔。指高峣、一片人家。隐趁归槎。低岸乌纱。满酌春醪，闲话桑麻。
折桂令·昭君出塞图
作者：杨慎
朝代：明

乱纷纷，玉蕊冰花。气结愁云，泪湿腮霞。高阙千寻，停骖一顾，漠漠黄沙。只见三队五队，槊旌旗，舞风番马。千点万点，绕穹庐，成阵寒鸦。一曲琵琶。几拍胡笳。目断飞鸿，恨满天涯。
抚台游可翁命周生太霞校刻五经傍住因得驻五华精舍晨夕晤语遂有此赠
作者：杨慎
朝代：明

早从芳润嗽馀津，理窟年来近道真。瑟舍由求铿尔对，业同祖谢响然臻。悬金吕览言空诩，锲石中郎迹未陈。白首无闻吾独老，昭昭何用解祥麟。
招刘善充
作者：杨慎
朝代：明

戎旅九塞上，暂归如梦中。双江碧云合，九桥明月同。摇心渺天末，携手期城东。伫立永今夕，银蜡粲铜缸。
招张愈光
作者：杨慎
朝代：明

容易年光斗柄东，萧条客舍酒樽空。雪消已减乘舟兴，寒重翻添闭户功。古道尘埃多去马，故人书信少来鸿。新礼逆旅知无伴，何惜西斋一笑同。
招董西羽
作者：杨慎
朝代：明

朝向城中来，夕向城中去。独夜一微吟，攀留桂之树。
拟古
作者：杨慎
朝代：明

上山采交藤，下山逢老翁。发白颜转少，疑是古韩终。此翁何所居，乃在深山中。左右猿狖穴，前后虎豹丛。风云径路绝，人迹那能通。问年不肯荅，长啸气何雄。翩然轻举去，策杖如飞鸿。
拟行行重行行
作者：杨慎
朝代：明

遥遥涉长途，悠悠愁我心。我心愁未央，暌离日以深。山高水无梁，寄书多浮沉。鱼乐在故渊，鹿鸣思长林。觉时影与身，梦来裯与衾。端居迟日月，旦暮如古今。孤愿人讵知，沉忧自难任。君子不遐弃，怀我以好音。
拟青青河畔草
作者：杨慎
朝代：明
体裁：古风

河水清且涟，河上多芳草。春风二月时，千里交河道。交河汉家营，荒莽少人行。日暮凄风起，黄沙与云平。云间有孤雁，附书自乡县。翩翩欲下来，闻弦却惊散。草青雁北飞，草枯雁南归。雁飞有归时，征人无还期。
挽钱南川宪副
作者：杨慎
朝代：明
体裁：七言律诗

鼓瑟湘灵梦已先，凤嬉亭下识君贤。礼闱英妙矜三捷，宪府飞腾羡九迁。丹悃壮游曾许国，黑头未老赋归田。华堂易箦嗟何速，深负如皋射雉年。
挽钱南川宪副
作者：杨慎
朝代：明

鼓瑟湘灵梦巳先，凤嬉亭下识君贤。礼闱英妙矜三捷，宪府飞腾羡九迁。丹悃壮游曾许国，黑头未老赋归田。华堂易箦嗟何速，深负如皋射雉年。
捣练子
作者：杨慎
朝代：明

春梦浅，夜筹添。懒唱新翻阿鹊盐。黛角歌眉颦翠滴，绣尖绒舌唾红甜。
捣练子 集句 伤乱
作者：杨慎
朝代：明

花亚朵，柳垂丝。楼上风和玉漏迟。春困苦多无处卖，日长惟与睡相宜。风料峭，月栊明。滴破春愁压酒声。犹有夸张年少处，醉闻花气睡闻莺。长寂寞，独徘徊。抱病起登江上台。万户千门春色闭，谁家桃李乱中开。销午梦，减春愁。上尽重楼更上楼。日暮乡关何处是，寒鸦飞去水悠悠。金碧岸，锦春丛。红白花开烟雨中。今日乱离俱是梦，六街尘起鼓冬冬。愁对酒，懒看花。病入新年感物华。万里寂寥音信断，山楼粉蝶隐悲笳。
捣练子 集句 其一 伤乱
作者：杨慎
朝代：明

花亚朵，柳垂丝。楼上风和玉漏迟。春困苦多无处卖，日长惟与睡相宜。
捣练子 集句 其六 伤乱
作者：杨慎
朝代：明

愁对酒，懒看花。病入新年感物华。万里寂寥音信断，山楼粉蝶隐悲笳。
捣衣杵
作者：杨慎
朝代：明

戕贼金钴鉧，击贼捣衣杵。今见赵小钱，昔闻杨悯女。
提学陈西渔品士亭歌
作者：杨慎
朝代：明

君侯品士如品竹，品士亭皋森种玉。拟占易象玩苍筤，逝将诗兴歌淇澳。荐雷半夜箨龙惊，嶰谷先春紫脱生。脩纤一一如人立，节足声声学凤鸣。伶伦律管迷宫徵，千载元声元不死。文章迥出珊瑚枝，箫韶犹在潇湘水。黑头心期汗青日，独骑鲁麟续鲁笔。礼乐攻吾化雨滂，藻彝绘帝乡云密。赤阑西面最宜秋，灵籁沉沉颢气浮。手中九苞属天匠，眼前万物供冥搜。江湖那容闲袖手，三山六鳌亦何有。只今赤管辉金章，岂数当年靳许昌。甘露竹花何漠漠，此地容无此亭著。乾坤光燄烛滇？，早晚勋华上阿阁。
提学陈西渔品士亭歌
作者：杨慎
朝代：明
体裁：古风

君侯品士如品竹，品士亭皋森种玉。拟占易象玩苍筤，逝将诗兴歌淇澳。荐雷半夜箨龙惊，嶰谷先春紫脱生。脩纤一一如人立，节足声声学凤鸣。伶伦律管迷宫徵，千载元声元不死。文章迥出珊瑚枝，箫韶犹在潇湘水。黑头心期汗青日，独骑鲁麟续鲁笔。礼乐攻吾化雨滂，藻彝绘帝乡云密。赤阑西面最宜秋，灵籁沉沉颢气浮。手中九苞属天匠，眼前万物供冥搜。江湖那容闲袖手，三山六鳌亦何有。只今赤管辉金章，岂数当年靳许昌。甘露竹花何漠漠，此地容无此亭著。乾坤光燄烛滇�，早晚勋华上阿阁。
揽胜楼晚宴即事
作者：杨慎
朝代：明
体裁：五言律诗

云度西山雨，霞连东嶂晴。夕烟万壑静，归鸟一江清。听濑因风奏，移樽待月明。一时浓澹意，畅饮不能名。
携酒探梅
作者：杨慎
朝代：明

滇海南云老岁华，世年不见故园花。吟边索笑惊春晚，梦里寻香觉路赊。冻夜明蟾清影瘦，抟风么凤绿毛斜。兴来是处堪携酒，径造何须问主家。
摩尼寒夜
作者：杨慎
朝代：明
体裁：六言诗

毛孔浑成白醉，鳞面忽变红酣。玄朔何愁滕六，青阳已到孙三。
摩尼寒夜
作者：杨慎
朝代：明

毛孔浑成白醉，鳞面忽变红酣。玄朔何愁滕六，青阳巳到孙三。
摩尼寒夜拥炉有怀冯定水
作者：杨慎
朝代：明

行炉特赠远行人，处处温柔乡里身。寒夕赖君生煖热，炭星红喷雪楼春。
效古
作者：杨慎
朝代：明

朝游巍峨宫，暮坠峥巆壑。面笑皆成叹，春华秋已落。耳馀互侵陵，田窦相倾夺。富贵生不仁，荣华有销铄。何如商山翁，茹芝咏莫莫。冥鸿度逵陵，樊笼岂栖托。
敞唐六言
作者：杨慎
朝代：明

馗道穹隆龟背，折坂诘屈羊肠。恶溪四十八渡，怪松百千万行。
斋房春夕
作者：杨慎
朝代：明

青云临鹿苑，焕景入虹梁。燕坐诸天近，斋心五夜长。尘埃徐孺榻，灯火赞公房。隐隐闻清漏，迢迢出建章。
新开岭行
作者：杨慎
朝代：明

废丘关前榛莽积，新开岭上烟岚辟。新途古道太多岐，瞑色荒烟带征客。岸下寒江流水碧，崖畔霜林枫叶赤。日暮畏行豺虎陌，松灯苣火投孤驿。北渚鸣鼍应远更，南峦哀猿响终夕。
新春始泛歌
作者：杨慎
朝代：明

螳螂川水青如苔，漕溪寺花红满台。韶光满眼莫惜醉，几个扁舟乘兴来。白沙渡口几人家，红粉当垆青旆斜。梁上新巢早留燕，门前垂柳暗藏鸦。
新春始泛歌·其一
作者：杨慎
朝代：明

螳螂川水青如苔，漕溪寺花红满台。韶光满眼莫惜醉，几个扁舟乘兴来。
新春始泛歌·其二
作者：杨慎
朝代：明

白沙渡口几人家，红粉当垆青旆斜。梁上新巢早留燕，门前垂柳暗藏鸦。
新曲古意
作者：杨慎
朝代：明

凌波洛浦遇陈王，惣步邯郸缀舞行。鸾尾凤头争嬿婉，麝脐龙脑斗芬芳。巫阳台上春先到，汉月楼中夜未央。结网嬉蛛垂藻井，营巢睇燕宿梅梁。金仙素掌晞金露，玉女青腰褭玉霜。翠织屏风交屈戍，红罗斗帐挂香囊。腻鬟斜坠乌云滑，脂体横陈白雪光。词赋楚王怜宋玉，画图天老教轩皇。生憎露鹤催宵急，死恨星鸡促曙忙。肯信王嫱嫔绝国，红颜清泪泣玄羌。
新曲古意
作者：杨慎
朝代：明

淩波洛浦遇陈王，躧步邯郸缀舞行。鸾尾凤头争嬿婉，麝脐龙脑斗芬芳。巫阳台上春先到，汉月楼中夜未央。结网嬉蛛垂藻井，营巢睇燕宿梅梁。金仙素掌晞金露，玉女青腰袅玉霜。翠织屏风交屈戍，红罗斗帐挂香囊。腻鬟斜坠乌云滑，脂体横陈白雪光。词赋楚王怜宋玉，画图天老教轩皇。生憎露鹤催宵急，死恨星鸡促曙忙。肯信王嫱嫔绝国，红颜清泪泣玄羌。
新正六日随徐子容郭介甫唐守之登镜光阁一首
作者：杨慎
朝代：明

抱病强寻春，开愁是此辰。瑶峰初霁雪，镜水不生尘。仙阁通青汉，皇图望紫宸。城隅纤草出，官路远杨新。丽藻留金马，烟花对玉人。风光知渐好，摇荡曲江滨。
新秋悼亡
作者：杨慎
朝代：明

清商不堪听，白露自生愁。孤枕寒先入，空阶雨未休。梦魂回永夜，悲怨集新秋。奇树中庭色，伤心不再游。黄叶拥阶深，秋声杂暮砧。天空孤鹤唳，露冷百虫吟。锦暗宵衾色，琼沉晓佩音。可怜摇落节，感此倍萧森。
新秋悼亡·其一
作者：杨慎
朝代：明

清商不堪听，白露自生愁。孤枕寒先入，空阶雨未休。梦魂回永夜，悲怨集新秋。奇树中庭色，伤心不再游。
新秋悼亡·其二
作者：杨慎
朝代：明

黄叶拥阶深，秋声杂暮砧。天空孤鹤唳，露冷百虫吟。锦暗宵衾色，琼沉晓佩音。可怜摇落节，感此倍萧森。
无为寺
作者：杨慎
朝代：明

凉雨敞金天，暝峦凝紫烟。复有兔鹿径，斜通龙象颠。馀霞带飞阁，流波澄远川。危磴三休至，层台四望悬。佳游惜落景，愁思怯离弦。非关兴尽返，良为怀抱牵。
无俗念 其一 游仙二首
作者：杨慎
朝代：明
体裁：词

十年奔走，向红麈、何处可寻蓬岛。一枕青瓷惊梦起，幻迹都如埽。七返还丹，千龄大药，昧者难精讨。餐霞伴侣，飘然遥在天表。长生须住仙村，诛茅贺厦，迥出层云抄。翠水蓝岑浑不夜，紫府丹丘常晓。玉豉金盐，璚英珠液，种种供难老。乖龙莫懒，为我先耕瑶草。
无俗念 游仙二首 其一
作者：杨慎
朝代：明

十年奔走，向红麈、何处可寻蓬岛。一枕青瓷惊梦起，幻迹都如扫。七返还丹，千龄大药，昧者难精讨。餐霞伴侣，飘然遥在天表。长生须住仙村，诛茅贺厦，迥出层云抄。翠水蓝岑浑不夜，紫府丹丘常晓。玉豉金盐，璚英珠液，种种供难老。乖龙莫懒，为我先耕瑶草。
无俗念·其二
作者：杨慎
朝代：明
体裁：词

匏瓜河上，问津时、半夜朝先归晚。鹤倦鸾慵行且住，谁遣昌容迎幰。朝采帘掀，夜光杯举，留醉青霞苑。玉颜掩樗，笑看泓水清浅。谪来尘世何年，青精紫倩。全县侣怀同搴。灵境壶天飙霭隔，座上玉书尘满。赤鲤琴高，青鸾阿母，问讯行当反。五潢似镜，白榆历历秋剪。
无俗念·游仙二首
作者：杨慎
朝代：明

十年奔走，向红麈、何处可寻蓬岛。一枕青瓷惊梦起，幻迹都如扫。七返还丹，千龄大药，昧者难精讨。餐霞伴侣，飘然遥在天表。长生须住仙村，诛茅贺厦，迥出层云抄。翠水蓝岑浑不夜，紫府丹丘常晓。玉豉金盐，璚英珠液，种种供难老。乖龙莫懒，为我先耕瑶草。匏瓜河上，问津时、半夜朝先归晚。鹤倦鸾慵行且住，谁遣昌容迎幰。朝采帘掀，夜光杯举，留醉青霞苑。玉颜掩樗，笑看泓水清浅。谪来尘世何年，青精紫倩。全县侣怀同搴。灵境壶天飙霭隔，座上玉书尘满。赤鲤琴高，青鸾阿母，问讯行当反。五潢似镜，白榆历历秋剪。
无题
作者：杨慎
朝代：明

石头城畔莫愁家，十五纤腰学浣沙。堂下石榴堪系马，门前杨柳可藏鸦。景阳妆罢金星出，子夜歌残璧月斜。肯信紫台玄朔夜，玉颜珠泪泣琵琶。
无题
作者：杨慎
朝代：明

石头城畔莫愁家，十五纤腰学浣纱。堂下石榴堪系马，门前杨柳可藏鸦。景阳妆罢金星出，子夜歌残璧月斜。肯信紫台玄朔夜，玉颜珠泪泣琵琶。
无题
作者：杨慎
朝代：明
体裁：七言绝句

青雀衔花向海东，非烟如黛扫晴空。小乔嫁后风情减，曾见新妆亚水红。
早发神宣驿
作者：杨慎
朝代：明

孟冬来栈阁，清晓度乡关。隐月鸡鸣急，回风虎啸闲。雾收才见树，日出始分山。时复凭高望，秦川指掌间。
早发解州
作者：杨慎
朝代：明
体裁：五言律诗

旅宿先鸦起，归心与雁争。冰霜残腊路，花柳上春城。隐士嘲西笑，骚人感北征。劳生应物理，奔走愧虚名。
早寒
作者：杨慎
朝代：明
体裁：七言律诗

晓梦惊回闻早鸦，新阳出海散明霞。田陇初生戴星草，园林已发迎春花。山脊炊烟穿高竹，渡口渔船依浅沙。篮舆有暇可乘兴，西崦东皋问煮茶。
早寒
作者：杨慎
朝代：明

晓梦惊回闻早鸦，新阳出海散明霞。田陇初生戴星草，园林巳发迎春花。山脊炊烟穿高竹，渡口渔船依浅沙。篮舆有暇可乘兴，西崦东皋问煮茶。
早春
作者：杨慎
朝代：明

江暖波光映日光，几家同住水云乡。槿篱茅屋繁花里，也有秋千出短墙。
早春
作者：杨慎
朝代：明

江暖波光映日光，几家同住水云乡。槿篱茅舍繁花里，也有秋千出短墙。
早秋野眺寄所迟客
作者：杨慎
朝代：明

蟋蟀鸣岁晏，爽鸠起凉氛。斜川有名饮，中林无杂群。轻轮逐水曲，空舲舣江濆。烟杪散灵籁，寒漪聚渌文。浦思滞淫客，洲望夷犹君。梦想期华月，徘徊生碧云。小山桂将结，幽谷兰当芬。馨香坐消歇，跫音讵相闻。
昆阳望海
作者：杨慎
朝代：明
体裁：七言律诗

昆明波涛南纪雄，金碧滉漾银河通。平吞万里象马国，直下千尺蛟龙宫。天外烟峦分点缀，云中海树入空濛。乘槎破浪非吾事，已斩鱼竿狎钓翁。
昆阳望海
作者：杨慎
朝代：明

昆明波涛南纪雄，金碧滉漾银河通。平吞万里象马国，直下千尺蛟龙宫。天外烟峦分点缀，云中海树入空濛。乘槎破浪非吾事，巳斩鱼竿狎钓翁。
明月子
作者：杨慎
朝代：明

桂影静遥天，照我绮窗前。窗中出佳丽，楼上斗婵娟。三五嫦娥夕，二八个侬年。金波未成镜，玉弓才引弦。月随人共媚，人与月相怜。自有横陈意，流光烛锦筵。
明月引
作者：杨慎
朝代：明

明月三五前，看看玉兔圆。明月二八后，渐渐银蟾瘦。天上婵娟有盈缺，人间宁免生离别。绿醅翠醑一樽同，红颜白首千山隔。
明月篇
作者：杨慎
朝代：明
体裁：乐府曲辞

桂树生银汉，菱花挂玉台。山明姑射雪，川静海童埃。北户烛龙蛰，南枝乌鹊来。清光殊窈窕，流影自徘徊。楼上盈盈女，樽前滟滟杯。孤桐不须荐，锦瑟正相催。
明湖篇赠罗野庭
作者：杨慎
朝代：明

玉镜明湖春水绿，君乘星轺向滇蜀。接幰清风豁瘴烟，摇笔高吟振空谷。碧鸡金马我尝游，写韵遥岑海上楼。披云不得随双屐，此日相逢谈九丘。珠玉照人惭我老，薢茩开樽郎倾倒。岣嵝遥瞻翠霭颠，峨嵋近指青霞杪。紫河车金光草便，欲相携访蓬岛百。年良会苦蹉跎江，上题襟别思多石。扇洞门，恒不锁，期君乘兴一来过。
星回之夕梦一美丈夫自称宋玉谓余曰公独无诗赠我乎梦中作一首四句觉后续之
作者：杨慎
朝代：明
体裁：五言律诗

文藻三闾并，幽怀《九辩》知。云为巫峡赋，雪作郢中词。茅屋还遗址，兰台异昔时。鸿裁谁猎艳，空自拾江蓠。
星回节
作者：杨慎
朝代：明

忽见庭花折刺桐，故园珍树几然红。年年六月星回节，长在天涯客路中。
星回节
作者：杨慎
朝代：明

忽见庭花析剌桐，故园珍树几然红。年年六月星回节，长在天涯客路中。
春三月四日仰山余尹招游疏江亭观新修都江堰
作者：杨慎
朝代：明

疏江亭上眺芳春，千古离堆迹未陈。矗矗楼台笼蜃气，㽦㽦原隰接龙鳞。井居需养非秦政，则堰淘滩是禹神。为喜灌坛河润远，恩波德水又更新。
春二首
作者：杨慎
朝代：明

海风吹梅树，十日闭门中。坐惜繁华过，墙头数落红。行乐三春好，春来转剧愁。乡心悲远望，莫上最高楼。
春二首·其一
作者：杨慎
朝代：明

海风吹梅树，十日闭门中。坐惜繁华过，墙头数落红。
春二首其二
作者：杨慎
朝代：明
体裁：五言绝句

行乐三春好，春来转剧愁。乡心悲远望，莫上最高楼。
春兴
作者：杨慎
朝代：明

遥岑楼上俯晴川，万里登临绝塞边。碣石东浮三绛色，秀峰西合点苍烟。天涯游子悬双泪，海畔孤臣谪九年。虚拟短衣随李广，汉家无事勒燕然。昆明初日五华台，草长莺啼花乱开。探禹穴游今巳遂，吊湘累赋未须哀。巢云独鹤时时下，傍水群鸥日日来。散地幸容高枕卧，清朝岂乏济川才。诸葛提兵大渡津，河流禹凿迥如新。彩云城郭那无迹，黑水波涛亦有神。象马远来铜柱贡，犬羊不动铁桥尘。灵关在眼平于掌，岁岁蒲桃苜蓿春。忆昔衣冠侍帝庭，常陪鹓侣翥仙冥。张骞银汉通牛斗，方朔金门隐岁星。鳷鹊吟诗宫月白，凤皇传诏御烟青。梦回髣髴钧天奏，肠断萧条海角亭。帝里朝辞供奉班，客程宵济洞庭湾。湘灵鼓瑟清泠外，鲛女鸣机缥渺间。青草波光连梦泽，苍梧云物隔疑山。故园亦有岷江水，垂老生涯钓艇閒。平沙落日大荒西，独立苍茫意转迷。蕙畹兰皋愁晚对，竹垣花掖记春栖。摧颓杜甫歌朱凤，憔悴王褒望碧鸡。白首艰难随去住，青云容易坠攀跻。白屋茅堂枕碧沙，玄亭亦近子云家。浣花溪上花饶笑，濯锦江中锦胜霞。游女秉芳歌窈窕，狂夫题竹醉横斜。悲来瘴海凋霜鬓，愁听山楼咽暮茄。天上风云此际多，山中日月竟如何。争传鸣凤巢阿阁，又见飞鸿出罻罗。宣室鬼神思贾谊，中原将帅用廉颇。难教迟暮从招隐，拟把生涯学醉歌。
春兴·其一
作者：杨慎
朝代：明

遥岑楼上俯晴川，万里登临绝塞边。碣石东浮三绛色，秀峰西合点苍烟。天涯游子悬双泪，海畔孤臣谪九年。虚拟短衣随李广，汉家无事勒燕然。
春兴·其七
作者：杨慎
朝代：明

白屋茅堂枕碧沙，玄亭亦近子云家。浣花溪上花饶笑，濯锦江中锦胜霞。游女秉芳歌窈窕，狂夫题竹醉横斜。悲来瘴海凋霜鬓，愁听山楼咽暮茄。
春兴·其三
作者：杨慎
朝代：明

诸葛提兵大渡津，河流禹凿迥如新。彩云城郭那无迹，黑水波涛亦有神。象马远来铜柱贡，犬羊不动铁桥尘。灵关在眼平于掌，岁岁蒲桃苜蓿春。
春兴·其二
作者：杨慎
朝代：明
体裁：七言律诗

昆明初日五华台，草长莺啼花乱开。探禹穴游今已遂，吊湘累赋未须哀。巢云独鹤时时下，傍水群鸥日日来。散地幸容高枕卧，清朝岂乏济川才。
春兴·其二
作者：杨慎
朝代：明

昆明初日五华台，草长莺啼花乱开。探禹穴游今巳遂，吊湘累赋未须哀。巢云独鹤时时下，傍水群鸥日日来。散地幸容高枕卧，清朝岂乏济川才。
春兴·其五
作者：杨慎
朝代：明

帝里朝辞供奉班，客程宵济洞庭湾。湘灵鼓瑟清泠外，鲛女鸣机缥渺间。青草波光连梦泽，苍梧云物隔疑山。故园亦有岷江水，垂老生涯钓艇閒。
春兴·其八
作者：杨慎
朝代：明

天上风云此际多，山中日月竟如何。争传鸣凤巢阿阁，又见飞鸿出罻罗。宣室鬼神思贾谊，中原将帅用廉颇。难教迟暮从招隐，拟把生涯学醉歌。
春兴·其六
作者：杨慎
朝代：明

平沙落日大荒西，独立苍茫意转迷。蕙畹兰皋愁晚对，竹垣花掖记春栖。摧颓杜甫歌朱凤，憔悴王褒望碧鸡。白首艰难随去住，青云容易坠攀跻。
春兴·其四
作者：杨慎
朝代：明

忆昔衣冠侍帝庭，常陪鹓侣翥仙冥。张骞银汉通牛斗，方朔金门隐岁星。鳷鹊吟诗宫月白，凤皇传诏御烟青。梦回髣髴钧天奏，肠断萧条海角亭。
春兴（六首）
作者：杨慎
朝代：明

遥岑楼上俯晴川，万里登临绝塞边。碣石东浮三绛色，秀峰西合点苍烟。天涯游子悬双泪，海畔孤臣谪九年。虚拟短衣随李广，汉家无事勒燕然。¤
春夕潘园
作者：杨慎
朝代：明
体裁：七言律诗

雨砌风檐堕楝花，虫书鸟字遍晴沙。春山载酒驰朝马，江阁邀宾起暮鸦。陶令葛巾从渗漉，管宁纱帽任欹斜。殊方未觉追随尽，韦曲风流更尔家。
春夕闻雨坐至晓寄熊南沙
作者：杨慎
朝代：明
体裁：七言律诗

半夜风声似水声，五更春雨遍春城。被提芳草茸茸暗，镜渚夭花灼灼明。墙过村醪仍冻蚁，窗临海树已暄莺。天涯节物催华发，同是怀乡去国情。
春夜望月
作者：杨慎
朝代：明

今夜南楼月，中天北望赊。星河分宇县，钟漏隔京华。露砌光含竹，春江影泛花。留连竭樽蚁，潦倒待城鸦。
春帖用宋人四句例
作者：杨慎
朝代：明

离别江阳初饯腊，淹留滇徼又逢春。敬恭四海皆兄弟，文字三都尽主宾。江国梅花头并白，高峣杨柳眼还青。八村烟水移春槛，九寺云山借景亭。礼年雪？行天马，上日春还帖户鸡。天运盈虚与消息，吾生南北又东西。
春帖用宋人四句例·其一
作者：杨慎
朝代：明

离别江阳初饯腊，淹留滇徼又逢春。敬恭四海皆兄弟，文字三都尽主宾。
春帖用宋人四句例·其三
作者：杨慎
朝代：明

礼年雪？行天马，上日春还帖户鸡。天运盈虚与消息，吾生南北又东西。
春帖用宋人四句例·其三
作者：杨慎
朝代：明
体裁：七言绝句

礼年雪�行天马，上日春还帖户鸡。天运盈虚与消息，吾生南北又东西。
春帖用宋人四句例·其二
作者：杨慎
朝代：明

江国梅花头并白，高峣杨柳眼还青。八村烟水移春槛，九寺云山借景亭。
春斋有怀寺中同馆诸君
作者：杨慎
朝代：明

瀛洲烟雾玉堤阴，华盖星辰接翰林。风动冰澌环御水，月明暗雪带仙岑。上阳树色知春近，长乐钟声觉夜深。为问赞公房里客，昙花贝叶对谁吟。
春日访樊九冈幽居
作者：杨慎
朝代：明

九陇冈头紫气浮，高人元是列仙俦。黄花晚节开三径，翠竹清风卧一丘。松菊微行常伴鹤，苔矶独钓不惊鸥。伊余南北东西者，浪迹深惭下榻留。
春日过山家
作者：杨慎
朝代：明
体裁：五言绝句

山床压春酒，滴作涧泉声。与君终日醉，松风吹复醒。
春晴
作者：杨慎
朝代：明
体裁：七言律诗

晓枕忽闻黄鸟歌，起看芳草纷成窝。梨花杏花风信早，晴云雨云春态多。青丝玉壶银鉴落，红僵宾铰金盘陀。骀荡神皋足游衍，其奈文园病渴何。
春月卧病至夏首
作者：杨慎
朝代：明

愁心冷不春，病眼夜难晨。蝴蝶成虚梦，芭蕉喻幻身。枕乾垂老泪，门绝问奇人。惟药添无量，呻吟似饮醇。
春望
作者：杨慎
朝代：明

东风先到海东头，春兴催人独上楼。最是晚来凝望处，曲堤烟柳似皇州。滇海风多不起沙，汀洲新绿遍天涯。采芳亦有江南意，十里春波远泛花。古岸新花金碧丛，昆池三百水烟通。梁王阁道青芜国，渔父帆樯白鸟风。
春望·其一
作者：杨慎
朝代：明

东风先到海东头，春兴催人独上楼。最是晚来凝望处，曲堤烟柳似皇州。
春望·其二
作者：杨慎
朝代：明

滇海风多不起沙，汀洲新绿遍天涯。采芳亦有江南意，十里春波远泛花。
春望（三首）
作者：杨慎
朝代：明
体裁：七言绝句

古岸新花金碧丛，昆池三百水烟通。梁王阁道青芜国，渔父帆樯白鸟风。
春望（三首）
作者：杨慎
朝代：明

春风先到海东头，春兴催人独上楼。
最是晚来凝望处，曲堤烟柳似皇州。
春江曲
作者：杨慎
朝代：明
体裁：五言律诗

时女玩春翘，新梅发远条。风香随步步，云彩艳朝朝。怅望迷晴浦，音书候晚潮。玉轮江上水，心断木兰桡。
春泛昆阳海口
作者：杨慎
朝代：明

洪池环贝阙，清籞切龙渊。光腾马跃渚，润入象耕田。锦纹浮澹淡，金碧映沦涟。津吏醉持楫，渔郎歌扣舷。白浪认前浦，丹霞分远天。蒙笼山鬼洞，遥裔海童烟。别赖鸣空外，归云望日边。向夕长风起，愁吟江汉篇。
春泛晚归
作者：杨慎
朝代：明
体裁：七言律诗

滇海横波摇远天，青峰影在柁楼前。汀蘋袅袅风色起，崖草凄凄春兴连。渔父濯缨歌鼓枻，姹女当垆工数钱。醉归不嗔无两炬，东塔已高西月弦。
春泛晚归
作者：杨慎
朝代：明

滇海横波摇远天，青峰影在柁楼前。汀蘋袅袅风色起，崖草凄凄春兴连。渔父濯缨歌鼓枻，姹女当垆工数钱。醉归不嗔无两炬，东塔巳高西月弦。
春泛滇海至小孤浪山
作者：杨慎
朝代：明
体裁：七言律诗

海藻海花春竞鲜，东流东风新泛船。杂英芳甸汉皋佩，虚籁声林湘国玄。菰薄业业绿堪把，柽柳枝枝青可怜。茗酊不共习池醉，触忤良为枝思牵。
春郊即事
作者：杨慎
朝代：明

将军猎射下南山，陵麦青青雉子斑。自有良工誇左获，不劳词客赋重环。千夫赤羽风前疾，百步垂杨醉后攀。薄莫古堤微雨歇，拳騧仍踏落花还。
春郊即事
作者：杨慎
朝代：明

杨柳垂垂曲永滨，骊车日日送征尘。春来莫怪枝条少，无限临岐折赠人。果园坊里杏花开，公子邀欢载酒来。醉落残英千万片，马头更折一枝回。
春郊即事·其一
作者：杨慎
朝代：明

杨柳垂垂曲永滨，骊车日日送征尘。春来莫怪枝条少，无限临岐折赠人。
春郊即事·其二
作者：杨慎
朝代：明

果园坊里杏花开，公子邀欢载酒来。醉落残英千万片，马头更折一枝回。
春郊得紫字张惟信同赋
作者：杨慎
朝代：明
体裁：五言排律

韶景临上春，年华属元已。晋禊首洛滨，郑风咏溱洧。涣川盈蕙兰，芳蹊荫桃李。宛宛流文莺，班班�泽雉。园翘丰绿荑，水叶牵玄沚。百琲佳丽人，千金游冶子。飞盖杂英前，行筵芳树底。广幕耀周缇，袨服矜齐紫。野隰被华丹，林籁和宫徵。徙倚非送归，踌躇因望美。陌上君马饥，闺中妾蚕起。晴丝飏鸣鞘，香尘翼还轨。冲虚情已遗，沉痾酒仍止。请从张茂先，清言洞名理。
春郊得紫字张惟信同赋
作者：杨慎
朝代：明

韶景临上春，年华属元巳。晋禊首洛滨，郑风咏溱洧。涣川盈蕙兰，芳蹊荫桃李。宛宛流文莺，班班？泽雉。园翘丰绿荑，水叶牵玄沚。百琲佳丽人，千金游冶子。飞盖杂英前，行筵芳树底。广幕耀周缇，袨服矜齐紫。野隰被华丹，林籁和宫徵。徙倚非送归，踌躇因望美。陌上君马饥，闺中妾蚕起。晴丝飏鸣鞘，香尘翼还轨。冲虚情巳遗，沉痾酒仍止。请从张茂先，清言洞名理。
春郊观射戴玉案叶雨湖钱宪副刘民部同赋
作者：杨慎
朝代：明

东郊春草合，杂英纷满林。同声有胜集，兴言相追寻。白羽昼摇月，鸣骹风递音。已负投笔志，曾是悬弧心。射雉休重赋，蜚鸿聊一吟。
春雨
作者：杨慎
朝代：明

春雨掩柴扉，勾芒力尚微。润通瓜蔓水，寒透木绵衣。大泽龙蛇远，空林鸟雀稀。山翁多甲子，杖屦候芳菲。
春雪
作者：杨慎
朝代：明

南雪转东风，千门四望同。爱穿珠箔透，愁点玉阶融。竹覆玲珑叶，梅残绰约丛。夕窗还映白，蜡炬更添红。
春雪寄内
作者：杨慎
朝代：明

春阴郁未开，春雪犯寒来。点缀过花径，飘扬度玉台。望迷河畔草，歌茖陇头梅。并起因风兴，还思道韫才。
春（二首）
作者：杨慎
朝代：明

海风吹梅树，十日闭门中。坐惜繁花过，墙头数落红。
昭化饮咂酒
作者：杨慎
朝代：明

酝入烟霞品，功随曲蘖高。秋筐收橡栗，春瓮发蒲桃。旅集三更兴，宾酬百拜劳。苦无多酌我，一吸已陶陶。
昭君怨
作者：杨慎
朝代：明

楼外东风到早。染得柳条黄了。低拂玉阑干。怯春寒。正是困人时候。午睡浓于中酒。好梦是谁惊。一声莺。
昼夜乐·中秋董太守席上
作者：杨慎
朝代：明

螳螂川上清秋节。爽襟怀、消烦热。香醪桂馥兰熏，官妓舞琼歌雪。五马风流华筵设，金屏燕颃莺颉。软语劝飞觞，有如花连舌。座中豪兴称三绝。高阳并，斜川埒。且偕仙侣逍遥，肯叹群儿圆缺。未害广平心似铁。看霜鬓、半成耄耋。倩横玉叫云、把寥天吹彻。
晏寝漫兴
作者：杨慎
朝代：明

少年爱睡苦不足，鸡鸣催入承明宫。蹀躞金珂响斜月，丁当玉佩摇回风。共怜人马辉光异，肯信簪袅拘挛同。老便晏寝北窗北，起看日生东海东。
晚晴登吕阁驿楼
作者：杨慎
朝代：明
体裁：五言律诗

云迷沙桥雨，风迎吕阁花。长虹垂涧断，落景避风斜。隐几庄周籁，长吟谢朓霞。登临存二仲，谈笑竟昏鸦。
晚晴登揽胜楼
作者：杨慎
朝代：明
体裁：五言律诗

雨过晴光好，登临晚更赊。馀晖悬远树，初月隐流霞。乳燕呼檐底，儿童浴浅沙。千岩紫翠润，对此可忘家。
晨发高峣柬丘月渚杨墨池
作者：杨慎
朝代：明
体裁：古风

荒鸡嗥西邻，海霞射东壁。又携孤剑征，去作点苍客。高峣亦吾庐，安宁亦予宅。屏居三十年，宛如故乡陌。飞屐频登临，披衣数晨夕。别离今几时，重到感畴昔。儿童已长成，宾从尽衰白。联榻情绸缪，晤语慰衰瘠。此行拟何为，筋力疲疆场。少城云思纷，江阳春梦积。一身四处家，浮生百龄迫。请为劳者歌，歌罢转愁剧。
晨发高峣柬丘月渚杨墨池
作者：杨慎
朝代：明

荒鸡嗥西邻，海霞射东壁。又携孤剑征，去作点苍客。高峣亦吾庐，安宁亦予宅。屏居三十年，宛如故乡陌。飞屐频登临，披衣数晨夕。别离今几时，重到感畴昔。儿童巳长成，宾从尽衰白。联榻情绸缪，晤语慰衰瘠。此行拟何为，筋力疲疆场。少城云思纷，江阳春梦积。一身四处家，浮生百龄迫。请为劳者歌，歌罢转愁剧。
晨雾
作者：杨慎
朝代：明

玄冥当凛节，白雾翳晨朝。明月朦胧阁，清霜暧㬣桥。冰澌工织水，花淞惯封条。岚市天褰幕，烟坰陆涌潮。凫亹迷独钓，鹿径滑归樵。文彩南山豹，威凌北塞貂。驷星收闪闪，曦景焕昭昭。梅信悬知近，凭他酒帘招。
晨雾
作者：杨慎
朝代：明

玄冥当凛节，白雾翳晨朝。明月朦胧阁，清霜暧？对桥。冰澌工织水，花淞惯封条。岚市天褰幕，烟坰陆涌潮。凫亹迷独钓，鹿径滑归樵。文彩南山豹，威凌北塞貂。驷星收闪闪，曦景焕昭昭。梅信悬知近，凭他酒帘招。
普吉庵
作者：杨慎
朝代：明

松箐一何深，细路萦百折。行人歇松阴，羸马餐松叶。
普市
作者：杨慎
朝代：明

孤城比屋雪封瓦，重露浓岚幂四野。飘飖风凹巧回鸢，凝涸冰槽工溜马。倦客落日投主人，冷突无烟炊湿薪。敢辞白首御魑魅，眼见木夫尤苦辛。
普市
作者：杨慎
朝代：明

孤城比屋雪封瓦，重露浓岚幂四野。飘飖风凹巧回鸢，凝涸冰槽工溜马。倦客落日投主人，冷突无烟炊湿薪。敢辞白首禦魑魅，眼见木夫尤苦辛。
普贤寺
作者：杨慎
朝代：明

香阁影波心，丛云万木深。月明清梵夜，遥应海潮音。
普鲁基晓发
作者：杨慎
朝代：明

霜华重于雪，星光明似月。喔喔荒鸡鸣，萧萧征煚发。
暑夕
作者：杨慎
朝代：明

工跳昭侯蚤，翾飞露女蚊。青蒲眠不稳，白羽挥徒勤。南浦生凉月，西郊聚密云。星桥归思逼，力疾坐宵分。
暮春淇馆会别以道
作者：杨慎
朝代：明

淇水东流生晚波，巴人惜别动燕歌。可怜袅袅垂杨柳，奈此迢迢别恨何。
曾少岷惠忠州新琢云根笔
作者：杨慎
朝代：明

忠州井邑聚云根，筠管千年驳藓痕。好伴轮囷接卿霭，不同涩勒暗蛮村。高标自表严颜节，文藻堪招陆贽魂。西蜀钟奇难韫椟，南礼新咏重瑶琨。
月中行
作者：杨慎
朝代：明
体裁：词

月华静夜思悠哉。夜静灭氛埃。窥人不待画堂开。圆影隙中来。小轩朱缀香尘满，重门掩、露滴金苔。洞房未晓且徘徊。清漏不须催。
月中行
作者：杨慎
朝代：明

月华静夜思悠哉。夜静灭纷埃。窥人不待画堂开。圆影隙中来。细轩朱缀香尘满，重门掩、露滴金苔。洞房未晓且徘徊。清漏不须催。
月仪帖
作者：杨慎
朝代：明

鸾惊开二妙，虿尾见征西。花蠹贉销鼊，香蟫跋认鹥。不逢华盖叟，谁与重？？。
月仪帖
作者：杨慎
朝代：明
体裁：古风

鸾惊开二妙，虿尾见征西。花蠹贉销鼊，香蟫跋认鹥。不逢华盖叟，谁与重��。
月团茶歌
作者：杨慎
朝代：明

腻鼎腥瓯芳醑兰，粉枪末旗香杵残。秦女绿鬟云扰扰，班姬宝扇月团团。兰膏点缀黄金色，花乳清泠白玉澜。先春北苑移根易，勺水南？别味难。
月团茶歌
作者：杨慎
朝代：明
体裁：乐府曲辞

腻鼎腥瓯芳醑兰，粉枪末旗香杵残。秦女绿鬟云扰扰，班姬宝扇月团团。兰膏点缀黄金色，花乳清泠白玉澜。先春北苑移根易，勺水南�别味难。
月夕独酌
作者：杨慎
朝代：明

夜沽东桥酒，醉听？童歌。羁人不作乐，其如乡思何。
月夕独酌
作者：杨慎
朝代：明
体裁：五言绝句

夜沽东桥酒，醉听�童歌。羁人不作乐，其如乡思何。
月夕见美人过浮桥
作者：杨慎
朝代：明

雁齿螭头影动摇，金波玉镜夜迢迢。忽逢罗袜轻盈步，疑是鲛人出卖绡。
月梧大司寇喻公寿诗
作者：杨慎
朝代：明

丁卯同年七十人，回头五十正嘉春。沉沉海屋添筹算，耿耿长庚映昊旻。已见锦堂称寿俊，况兼青史传名臣。千峰不隔南飞鹤，一盏遥飞贺诞辰。
月溪曲为晋宁张太守赋
作者：杨慎
朝代：明
体裁：古风

青天行月溪行水，水月相去八万里。龙宫罔象巧能移，月行翻向清溪底。月溪主人家在涪江滨，襟怀洒落意清真。金波影里流金篆，玉练光中卧玉轮。月溪子，君不闻一月普现一切水。一切水月一月摄，洞鉴虚明有如此。又不见东坡赤壁水月赋，太白青天问月歌。二仙仙去去不返，广寒宫阙高嵯峨。今夕复何夕？逢君螳螂河。举头见明月，正照金叵罗。持斧邀吴刚，开篷纳嫦娥。杀却暇蟆绿烟灭，斫却桂树清光多。共言银烛未须秉，不饮如此良夜何？仙舟归来仍我过，《解红》软舞《柘枝》傞。主人踉跄客逃席，起看江月坠江波。君家侍立小童清似玉，擘牍泥我醉写《月溪曲》。
有寄
作者：杨慎
朝代：明

宝刀截水恨难裁，玉箸啼春湿未开。昨夜阳台添暮雨，梦魂飞过曲江来。
有赠
作者：杨慎
朝代：明
体裁：五言绝句

《添声杨柳》叶，《灭字木兰花》。不学东山传，哀筝恼鬓华。
望中条
作者：杨慎
朝代：明

征马长鸣向北风，崤关回首暮天东。太行过尽中条出，一路青山白雪中。
望华山
作者：杨慎
朝代：明

白帝真源紫界封，金天削出翠芙蓉。高擎零露仙人掌，俯瞰明星玉女峰。阳壑春留千岁草，阴岩雪荫四时松。频年来往尘埃里，敢向山灵问逸踪。
望江南
作者：杨慎
朝代：明

故园好，最忆世耕亭。樵斧丁丁惊鹳雀，钓丝袅袅立蜻蜓。百曲建长瓴。来往惯，蓬户不教扃。山屐过时穿嫩藓，野航移处破浮萍。炬火晚荧荧。故园好，最忆力耕亭。径路喜逢樵叟话，蹊田一任牧童经。浑不限畦町。螺涧底，呜玉漱清泠。千里清风来曲几，一方明月挂疏棂。欹枕酒初醒。故园好，最忆约耕亭。曲水流觞穿竹细，奇峰侧岛泛花馨。唤作小沧溟。长夏日，独往亦消停。仙酝一壶倾绿醑，蛮笺十样写黄庭。落魄尽忘形。故园好，最忆阅耕亭。流水两地分丽泽，好山四面列围屏。修竹绕青青。松槛外，鹭渚与凫汀。茅屋不愁经夜雨，草堂还喜带春星。歌咏满林坰。故园好，最忆是恩波。月映涟漪天映水，霞翻菡萏露翻荷。风景占偏多。茅屋小，斜枕碧山阿。蕙冷松寒闻夜鹤，藻香萍煖下天鹅。不羡懒云窝。故园好，最忆是毗江。夹路青萝藏古寺，半林红叶照清淙。烟社枕云杠。霜景霁，何处远钟撞。扣月渔榔寒轧轧，祈年社鼓夜逢逢。幽梦起山窗。故园好，最忆是龙门。洞底渔舟藏夜壑，山头佛刹挂朝暾。暧暧远人村。登顿处，萝磴几回扪。檐葡林中消永日，松篁影里荫芳尊。归路已黄昏。故园好，最忆是中洲。宛在中央浑绝俗，登兹四望可销忧。丘壑擅风流。凉吹满，六月早知秋。仙侣泛花曾共醉，野人刻竹记同游。何日问归舟。
望江南
作者：杨慎
朝代：明

梅蕊好，冰玉出烟尘。袅袅孤芳尘外色，盈盈一朵掌中春。只少似花人。明月好，流影浸亭台。金界三千随望远，雕阑十二逐人来。只是欠传杯。晴雪好，万瓦玉鳞浮。照夜不随青女去，羞明应为素娥留。只欠剡溪舟。
望江南·其一
作者：杨慎
朝代：明

故园好，最忆世耕亭。樵斧丁丁惊鹳雀，钓丝袅袅立蜻蜓。百曲建长瓴。
望江南·其一
作者：杨慎
朝代：明

梅蕊好，冰玉出烟尘。袅袅孤芳尘外色，盈盈一朵掌中春。只少似花人。
望江南·其七
作者：杨慎
朝代：明

故园好，最忆阅耕亭。流水两地分丽泽，好山四面列围屏。修竹绕青青。
望江南·其三
作者：杨慎
朝代：明

故园好，最忆力耕亭。径路喜逢樵叟话，蹊田一任牧童经。浑不限畦町。
望江南·其三
作者：杨慎
朝代：明

晴雪好，万瓦玉鳞浮。照夜不随青女去，羞明应为素娥留。只欠剡溪舟。
望江南·其九
作者：杨慎
朝代：明

故园好，最忆是恩波。月映涟漪天映水，霞翻菡萏露翻荷。风景占偏多。
望江南·其二
作者：杨慎
朝代：明

明月好，流影浸亭台。金界三千随望远，雕阑十二逐人来。只是欠传杯。
望江南·其二
作者：杨慎
朝代：明

来往惯，蓬户不教扃。山屐过时穿嫩藓，野航移处破浮萍。炬火晚荧荧。
望江南·其五
作者：杨慎
朝代：明

故园好，最忆约耕亭。曲水流觞穿竹细，奇峰侧岛泛花馨。唤作小沧溟。
望江南·其八
作者：杨慎
朝代：明

松槛外，鹭渚与凫汀。茅屋不愁经夜雨，草堂还喜带春星。歌咏满林坰。
望江南·其六
作者：杨慎
朝代：明
体裁：词

长夏日，独往亦消停。仙酝一壶倾绿醑，蛮笺十样写黄庭。落魄尽忘形。
望江南·其十
作者：杨慎
朝代：明

茅屋小，斜枕碧山阿。蕙冷松寒闻夜鹤，藻香萍煖下天鹅。不羡懒云窝。
望江南·其十一
作者：杨慎
朝代：明

故园好，最忆是毗江。夹路青萝藏古寺，半林红叶照清淙。烟社枕云杠。
望江南·其十三
作者：杨慎
朝代：明

故园好，最忆是龙门。洞底渔舟藏夜壑，山头佛刹挂朝暾。暧暧远人村。
望江南·其十二
作者：杨慎
朝代：明

霜景霁，何处远钟撞。扣月渔榔寒轧轧，祈年社鼓夜逢逢。幽梦起山窗。
望江南·其十五
作者：杨慎
朝代：明

故园好，最忆是中洲。宛在中央浑绝俗，登兹四望可销忧。丘壑擅风流。
望江南·其十六
作者：杨慎
朝代：明

凉吹满，六月早知秋。仙侣泛花曾共醉，野人刻竹记同游。何日问归舟。
望江南·其十四
作者：杨慎
朝代：明

登顿处，萝磴几回扪。檐葡林中消永日，松篁影里荫芳尊。归路已黄昏。
望江南·其四
作者：杨慎
朝代：明
体裁：词

螺涧底，呜玉漱清泠。千里清风来曲几，一方明月挂疏棂。欹枕酒初醒。
望西山
作者：杨慎
朝代：明

望西山，西山迢递庆霄间。峰辉林彩如堪挹，翠壁丹梯若可攀。亦有青乌占紫气。还乘白鹤驻红颜。斗极南陲分王气，天骄北漠控胡关。近接桥陵鼎湖路，太乙勾陈临玉树。遥瞻双阙对氤氛，葱葱郁郁捧瑞云。润接天河起箕尾，根缠维络镇坤文。长安楼阁中天起，峻极相连近天咫。金芙蓉开万井中，罨画屏张三素里。龙宫鲸吼晓岚青，凤城鸦宿烟光紫。雪晴琼岳转分明，日映名都一何绮。雪晴日映风光和，陌上游人积渐多。相邀帝女柔桑路，其柰王孙芳草何。静婉香车褰翟茀，嫖姚飞盖拥盘陀。杨柳千条金作线，梨花百叶玉为柯。雕俎华筵分内苑，锦场绣野入平坡。行行国艳皆桃李，处处尘香尽绮罗。巨灵赑屃应相避，玄囿萧条未许过。别有青莲千万宇，金榜红墙围净土。锡卓多非汉代名，翚飞各占周原膴。横玉行香尽贵人，挥金资福皆豪贾。菩提花发六时閒，吉祥风动千铃语。海昙仙梵日供张，铢衣宝鬘时歌舞。望山竟如何，由来逸兴多。朝回长挂笏，休沐想鸣珂。三月春将谢，未请游山假。痼疾在烟霞，俗鞅萦晨夜。闲人真遂爱山情，韦曲天西少送迎。短屐踏莎占土脉，奚囊探韵赋春晴。岂似神仙限官府，爱山空作望山行。
朝中措
作者：杨慎
朝代：明

经霜原草未全黄。绿叶映红芳。野客争夸稔岁，行人自笑炎方。却思京国，狐裘貂帽，雪洞毡房。不识琼楼高处，曝暄谁献吾皇。
朝天岭
作者：杨慎
朝代：明

落日半山坳，掩映栗叶赤。行客早知休，前溪多虎迹。
朝暾行
作者：杨慎
朝代：明
体裁：古风

荒鸡嗥朝暾，揽衣国西门。辞家从军已四载，欲归未归仍苦奔。王孙曾遭莲勺困，宣父亦被伐木屯。古人贤圣且如此，今我嵬琐何足论。行行将何适，四郊尽荆棘。欲留不可留，欲行行不得。岁月无情日崔隤，头童齿豁心已灰。中逵抚剑肠欲结，短歌激烈长歌哀。长歌哀，泪盈把，匪兕匪虎在矌野。结爱同心难尽言，况是悠悠行路者。
朝暾行
作者：杨慎
朝代：明

荒鸡嗥朝暾，揽衣国西门。辞家从军巳四载，欲归未归仍苦奔。王孙曾遭莲勺困，宣父亦被伐木屯。古人贤圣且如此，今我嵬琐何足论。行行将何适，四郊尽荆棘。欲留不可留，欲行行不得。岁月无情日崔隤，头童齿豁心巳灰。中逵抚剑肠欲结，短歌激烈长歌哀。长歌哀，泪盈把，匪兕匪虎在矌野。结爱同心难尽言，况是悠悠行路者。
木兰花
作者：杨慎
朝代：明
体裁：词

弓鞋一掬凌波迥。冉冉盈盈羞顾影。擎茶步缓乳花凝，斗草归迟苔露冷。雪皱云松倩郎整。罗帐灯昏莲瓣暝。掌中无力搦琼枝，渴思半消残酒醒。
木兰花
作者：杨慎
朝代：明

弓鞋一掬凌波迥。冉冉盈盈羞顾影。擎茶步缓扎花凝，斗草归迟苔露冷。雪皱云松倩郎整。罗帐灯昏莲瓣瞑。掌中无力搦琼枝，渴思半消残酒醒。
木兰花
作者：杨慎
朝代：明

遥钟促漏难成寝。残月疏灯寒凛凛。镜添华发似愁潘，带减腰肢如病沈。玉箫尘琐无心品。故国经年书断锦。欲寻石上一柯棋，共醉山中千日饮。枝头百舌塞犹噤。病起心情无赖甚。乍看南浦月名娟，记得东园花姓沈。枕肱不枕鸳鸯枕。倚醉偎人偏越恁。如今憔悴背花眠，只有余香留燕寝。晓寒倦倚相思枕。丝雨织愁愁欲稔。绿杨桥畔觅谁家，油壁香车迎阿沈。莫教错送回文锦。密地重将青鸟审。流萤庭户嫩凉天，月许再圆花再品。
木兰花·其一
作者：杨慎
朝代：明

遥钟促漏难成寝。残月疏灯寒凛凛。镜添华发似愁潘，带减腰肢如病沈。玉箫尘琐无心品。故国经年书断锦。欲寻石上一柯棋，共醉山中千日饮。
木兰花·其三
作者：杨慎
朝代：明

晓寒倦倚相思枕。丝雨织愁愁欲稔。绿杨桥畔觅谁家，油壁香车迎阿沈。莫教错送回文锦。密地重将青鸟审。流萤庭户嫩凉天，月许再圆花再品。
木兰花·其二
作者：杨慎
朝代：明

枝头百舌塞犹噤。病起心情无赖甚。乍看南浦月名娟，记得东园花姓沈。枕肱不枕鸳鸯枕。倚醉偎人偏越恁。如今憔悴背花眠，只有余香留燕寝。
木兰花慢·春日闲居，寄简西峃
作者：杨慎
朝代：明

重三今日是，寒食过，又清明。念故国关心，归期难卜，望远愁生。天留烟霞胜处，汇平湖、列岫碧纵横。花里笔床茶灶，松间渔影樵声。可人咫尺喜逢迎，来往片云轻。看柳埧长绡，交塘归棹，双塔高城。长安水边不记，想绿朱碧玉、事堪惊。笑弄豚儿犬子，饱餐燕麦鱼羹。
木泾周公裒集鄙诗刻之作此以谢
作者：杨慎
朝代：明

漫兴诗成散逸多，玉人彩笔为编摩。四愁平子饶情兴，五噫梁鸿发啸歌。羽猎长杨违侍从，碧鸡金马饱经过。彫虫小技嗟吾老，谷鸟嘤鸣奈若何。
李君偕过皋桥新居言别
作者：杨慎
朝代：明
体裁：七言律诗

沙门草阁对渔舟，坐俯昆池万里流。萧索暮涂犹浪迹，登临暇日岂销忧。阮公失路谁青眼，江令还家尚黑头。行见群英满青琐，宁忘一老在沧洲。
李文瑞自金沙穹源至
作者：杨慎
朝代：明
体裁：五言律诗

使者寻源至，将军上陇回。江流通沫若，云气自昂崃。古树桄榔出，残花苜蓿开。关山有明月，今夜近香台。
村晓
作者：杨慎
朝代：明

水寺霜钟起，山楼晓堞迷。长庚配残月，斜汉界晴霓。犬吠声如豹，蝇喧听似鸡。老怀浑不寐，遥夕又新题。
来报豚儿生志喜一首
作者：杨慎
朝代：明

鱼札报堂琅，犀兵走阿幢。弧悬金雀幔，花灿玉虫缸。老蚌宁嘲晚，明珠讶许双。归来梨枣熟，笑傲倚陶窗。
杨林病榻罗果斋太守远访（《七十行戍稿》）
作者：杨慎
朝代：明
体裁：七言律诗

荒店晨炊冷灶烟，忽闻五马暂流连。关山尽是销魂路，樽酒翻为迸泪筵。遥想生还成幻梦，纵令死去有谁怜。眼前难缩壶中地，何问灵均楚国天。
杨柳枝词
作者：杨慎
朝代：明

汉东门外柳新栽，拂晓长堤露眼开。野老攀条相向语，去年曾被贼烧来。临水临风漾碧漪，含烟含雾一枝枝。战尘收后无离别，又见长条到地时。
杨柳枝词（二首）
作者：杨慎
朝代：明

临水临风漾碧漪，含烟含雾一枝枝。战尘收后无离别，又见长条到地时。
杨柳枝词（二首）
作者：杨慎
朝代：明
体裁：词

汉东门外柳新栽，拂晓长堤露眼开。野老攀条相向语，去年曾被贼烧来。
松谷歌
作者：杨慎
朝代：明

桂山漫招隐，桃源何渺茫。何如徂徕松，明堂充栋梁。君材本是明堂质，昂霄耸壑寥天一。九皋瑞露饶声闻，三径岁寒偕胶漆。顾我轻尘弱草同，神交万里尺书通。何时九顶南岷下，共听陶家一枕风。
松隐庵
作者：杨慎
朝代：明

松庵饶古松，露鬣交云尾。萝径少人行，日暮啸山鬼。
松韶关吊孙松山中丞
作者：杨慎
朝代：明

京兆推孙宝，郇瑕得智罃。才教烽火静，已见谤书盈。梦断琼瑰水，魂归贯索城。故山闻笛处，松壑动悲声。
枕上
作者：杨慎
朝代：明

君莫笑萍梗，来往上滇云。我本圣之徒，七十而从军。沱若竟何益，浊酒且酣欣。
林子瑞相迎至归化寺丘鸿夫杨元达继至六言
作者：杨慎
朝代：明

遥山明如罨画，玄冬暖剧青阳。喜见滇云旧侣，重到并州故乡。
柬高泉
作者：杨慎
朝代：明

乡国怀归近有期，灯花先报主人知。晓看飞雁传书札，夜梦惊鸿劈荔枝。金伏朱炎残暑退，琼枝碧月早秋宜。玉关生入真奇事，投笔斑超又赋诗。
柯玉井赠宝剑
作者：杨慎
朝代：明

金装宝剑倚崆峒，持赠惭非陆贾功。老境慢劳身出塞，少年空有志平戎。冲霄紫气玑衡北，照夜清光奎壁东。虎豹潜藏魑魅避，归来不叹路途穷。
柳枝词
作者：杨慎
朝代：明

结根元自在青冥，䙚䙚依依映紫庭。怪得古来天帝醉，柳边高揭酒旗星。
柳枝词
作者：杨慎
朝代：明

结根元自在青冥，袅袅依依映紫庭。怪得古来天帝醉，柳边高揭酒旗星。
柳梢青
作者：杨慎
朝代：明

酥雨才收。猩红谢馆，蛾经秦楼。忙杀东君，牡丹缠脚，芍药梳头。藏鸦杨柳风流。正好系、班骓紫骝。窈窕洲边，温柔乡里，莫负歌喉。
柳梢青 其一 东桥送客登楼
作者：杨慎
朝代：明

朝雨轻阴。拖蓝远水，寸碧遥岑。南浦怀归，东桥送别，并起乡心。高楼且共登临。愁思满、行杯谩斟。黄菊丹枫，白苹红蓼，何处家林。
柳梢青 其二 次遥岑楼韵答姜梦宾、杨从龙、张天翼
作者：杨慎
朝代：明

异国光阴。登龙忆孟，泛渼陪岑。一发中原，孤踪万里，折尽丹心。雪残亚岁将临。一掬泪、离杯共斟。红佛桑边，刺桐花底，肠断炎林。
柳梢青·东桥送客登楼
作者：杨慎
朝代：明

朝雨轻阴。拖蓝远水，寸碧遥岑。南浦怀归，东桥送别，并起乡心。高楼且共登临。愁思满、行杯谩斟。黄菊丹枫，白苹红蓼，何处家林。异国光阴。登龙忆孟，泛渼陪岑。一发中原，孤踪万里，折尽丹心。雪残亚岁将临。一掬泪、离杯共斟。红佛桑边，刺桐花底，肠断炎林。
柳梢青·杏花
作者：杨慎
朝代：明

晕雪融霞。若烟非雾，何处人家。宋玉墙东，文君垆下，占断韶华。梅梢已罢横斜。柳条犹未藏鸦。锦树烘春，琼枝枭月，留醉仙娃。
柳稍青·李菊亭将军席上
作者：杨慎
朝代：明

雨歇仙家。香尘随马，晚霭迎车。玉树歌春，金屏笑夜，银烛烘霞。流年两鬌霜华。且烂醉、东篱菊花。不学江州，青衫司马，泪满天涯。
桂湖曲送胡孝思
作者：杨慎
朝代：明

君来桂湖上，湖水生清风。清风如君怀，洒然秋期同。君去桂湖上，湖水映明月。明月如怀君，怅然何时辍。湖风向客清，湖月照人明。别离俱有忆，风月重含情。含情重含情，攀留桂之树。珍重一枝才，留连千里句。明年桂花开，君在雨花台。陇禽传语去，江鲤寄书来。
桐梓驿元夕
作者：杨慎
朝代：明

戴石孤峰古驿门，青羌吹角报黄昏。三家村里无灯火，千树梅花作上元。
桐花
作者：杨慎
朝代：明

曲水惠风轻，桐华正吐英。枝条引晨露，门巷近清明。剪剪寒应尽，霏霏雪不惊。啄花夭凤小，又见绿阴成。
桔柏渡
作者：杨慎
朝代：明

桔柏古时渡，江流今宛然。名存巴国志，诗有杜陵萹。鸨鹢冲烟散，鼋鼍抱日眠。分留馀物色，朗咏惜高贤。
梁白纻舞歌
作者：杨慎
朝代：明

仙人六著帝台棋。高张洞越吹参差，二八递代三商移。含娇吝彩閟容仪。流云不度华星迟。炉火九微镫九枝。腾觚飞爵朱颜怡。传空引满客忘疲。满堂不语心相知。英英白纻雪色光，机杼出自寒女房。裁作舞衣双袖长，吴娃魏粲自相将。宛转顾步双鸳鸯，俨若星月舒其芒。？如结旌体如翔，秋药被风兰袅香。回身再拜捧瑶觞，千秋万岁侍君王。
梁白纻舞歌·其一
作者：杨慎
朝代：明

仙人六著帝台棋。高张洞越吹参差，二八递代三商移。含娇吝彩閟容仪。流云不度华星迟。炉火九微镫九枝。腾觚飞爵朱颜怡。传空引满客忘疲。满堂不语心相知。
梁白纻舞歌·其二
作者：杨慎
朝代：明

英英白纻雪色光，机杼出自寒女房。裁作舞衣双袖长，吴娃魏粲自相将。宛转顾步双鸳鸯，俨若星月舒其芒。？如结旌体如翔，秋药被风兰袅香。回身再拜捧瑶觞，千秋万岁侍君王。
梁白纻舞歌·其二
作者：杨慎
朝代：明
体裁：乐府曲辞

英英白纻雪色光，机杼出自寒女房。裁作舞衣双袖长，吴娃魏粲自相将。宛转顾步双鸳鸯，俨若星月舒其芒。�如结旌体如翔，秋药被风兰袅香。回身再拜捧瑶觞，千秋万岁侍君王。
梅会斋惠金晕酒杯
作者：杨慎
朝代：明

药王绕瓷巧制新，红绡金錽？陶巾。不须綵绣殷勤捧，花露仙？别有春。
梅会斋惠金晕酒杯
作者：杨慎
朝代：明
体裁：七言绝句

药王绕瓷巧制新，红绡金錽�陶巾。不须綵绣殷勤捧，花露仙�别有春。
梅天郊晚
作者：杨慎
朝代：明

连日黄梅雨，蛙声积渐多。丰年无赤地，平墅似银河。园筱凉生叶，堤柽水没柯。半村斜照里，收钓晒渔蓑。
梅花引
作者：杨慎
朝代：明
体裁：古风

层城灵苑上林中，芳菲奇树几多丛。华滋一一寒圭变，彩艳纷纷朔籁空。年归淑气新，摇芸动琯尘。共怜梅花早，迎阳已逗春。吐华四照林含英，九衢路玉缀明冰。悬珠离，零雹布。漂雪影遥沉，随风香远度。靡靡挂游丝，霏霏杂惊雾。楼上争落粉，机中妒纨素。二八三五年，兰心蕙质娴。采芳惊稚节，抱恨惜馀寒。相服华挂薄，文衣绣镼单。顾影下瑶戺，纤手弄娇姿。双开翠琅牗，四捲绛罗帷。春风吹梅畏落尽，贱妾坐此敛蛾眉。琴声吟弄梅花落，镜里容华恐失时。
梅花引
作者：杨慎
朝代：明

层城灵苑上林中，芳菲奇树几多丛。华滋一一寒圭变，彩艳纷纷朔籁空。年归淑气新，摇芸动琯尘。共怜梅花早，迎阳巳逗春。吐华四照林含英，九衢路玉缀明冰。悬珠离，零雹布。漂雪影遥沉，随风香远度。靡靡挂游丝，霏霏杂惊雾。楼上争落粉，机中妒纨素。二八三五年，兰心蕙质娴。采芳惊稚节，抱恨惜馀寒。相服华挂薄，文衣绣镼单。顾影下瑶戺，纤手弄娇姿。双开翠琅牗，四捲绛罗帷。春风吹梅畏落尽，贱妾坐此敛蛾眉。琴声吟弄梅花落，镜里容华恐失时。
梅花绝句九首
作者：杨慎
朝代：明

探梅人似放鱼人，只道梅稍粉未匀。不向村姑钗上见，那知虚负一年春。村姑只恐是花神，花信前头报早春。奇树芳滋休冷眼，好从初地唤真真。庾岭岧亭陇驿遥，梅开忽近岁之朝。折来烛下炉前玩，只恐琼枝煖易消。开自多情茖亦香，残英点缀曲堤傍。织成白地光明锦，合与无功作醉乡。闭户先生何太痴，梅花开遍不吟诗。岁寒三友交情澹，却似无怀上古时。么凤丛边鹤膝枝，孤山清梦水仙祠。觉来寒影谁能写，苦忆逃禅老补之。夜来偷醉早梅傍，风致何人继陆郎。禁酒国中佳节换，樽前谁唤点酥娘。索笑寻檐花不应，被花恼彻为花憎。舞筵东望开金盏，渴杀西川杜少陵。放歌曾作昔年游，千树梅花滇海头。宝髻斜簪光照座，一船丝竹载梁州。
梅花绝句九首·其一
作者：杨慎
朝代：明

探梅人似放鱼人，只道梅稍粉未匀。不向村姑钗上见，那知虚负一年春。
梅花绝句九首·其七
作者：杨慎
朝代：明

夜来偷醉早梅傍，风致何人继陆郎。禁酒国中佳节换，樽前谁唤点酥娘。
梅花绝句九首·其三
作者：杨慎
朝代：明

庾岭岧亭陇驿遥，梅开忽近岁之朝。折来烛下炉前玩，只恐琼枝煖易消。
梅花绝句九首·其九
作者：杨慎
朝代：明

放歌曾作昔年游，千树梅花滇海头。宝髻斜簪光照座，一船丝竹载梁州。
梅花绝句九首·其二
作者：杨慎
朝代：明

村姑只恐是花神，花信前头报早春。奇树芳滋休冷眼，好从初地唤真真。
梅花绝句九首·其五
作者：杨慎
朝代：明

闭户先生何太痴，梅花开遍不吟诗。岁寒三友交情澹，却似无怀上古时。
梅花绝句九首·其八
作者：杨慎
朝代：明

索笑寻檐花不应，被花恼彻为花憎。舞筵东望开金盏，渴杀西川杜少陵。
梅花绝句九首·其六
作者：杨慎
朝代：明

么凤丛边鹤膝枝，孤山清梦水仙祠。觉来寒影谁能写，苦忆逃禅老补之。
梅花绝句九首·其四
作者：杨慎
朝代：明

开自多情茖亦香，残英点缀曲堤傍。织成白地光明锦，合与无功作醉乡。
梅花落四首
作者：杨慎
朝代：明

落梅复落梅，千片复万片。愿借鼓芳风，吹入披香殿。古梅飘古香，新梅缀新妆。那枝传妾恨，何树近君乡。梅落复梅开，流光似流水。君心在梅花，妾意怜梅子。团思更团情，依幌且依楹。朝朝妆靥靥，日日望卿卿。
梅花落四首·其一
作者：杨慎
朝代：明

落梅复落梅，千片复万片。愿借鼓芳风，吹入披香殿。
梅花落四首其三
作者：杨慎
朝代：明
体裁：诗

梅落复梅开，流光似流水。君心在梅花，妾意怜梅子。
梅花落四首其二
作者：杨慎
朝代：明
体裁：乐府曲辞

古梅飘古香，新梅缀新妆。那枝传妾恨，何树近君乡。
梅花落四首其四
作者：杨慎
朝代：明
体裁：乐府曲辞

团思更团情，依幌且依楹。朝朝妆靥靥，日日望卿卿。
梓潼道中
作者：杨慎
朝代：明

小市孤烟起，平冈落日斜。素林惊夕鸟，锦石戴寒花。怅别关河晚，凭高眺望赊。上亭今夜月，流影梦还家。
梓潼道中
作者：杨慎
朝代：明

小市孤烟起，平冈落日斜。素林惊夕鸟，锦石戴寒花。怅别关河晚，凭高眺望赊。土亭今夜月，流影梦还家。
梦中作宫词
作者：杨慎
朝代：明

长信宫中夜未央，斑姬团扇画秦王。三更云屋西风起，翠粲红罗满玉霜。
梦游感通寺简诸友
作者：杨慎
朝代：明

李白题诗寺，文箫雁韵楼。海光浮树杪，山翠滴床头。热想寒泉濯，春曾煖谷游。暝钟萝月下，清梦一相求。
棠山携酒过荒馆
作者：杨慎
朝代：明

天灯收后近花朝，为喜新晴物色饶。其柰鬓丝偏种种，无端心旆正摇摇。望中云树三层堡，梦里烟霞万里桥。独有宪台东道主，酒柸棋局慰萧条。
楚妃引
作者：杨慎
朝代：明

金缸衔壁随珠烛，美人如月嬉华屋。明星烂烂接朝霞，笑杀兰膏誇宋玉。宵猎南梦赴长莽，火似云鲵駴雷鼓。同车独共龙阳君，纤腰美人空楚舞。
楚妃引·其一
作者：杨慎
朝代：明

金缸衔壁随珠烛，美人如月嬉华屋。明星烂烂接朝霞，笑杀兰膏誇宋玉。
楚妃引·其二
作者：杨慎
朝代：明

宵猎南梦赴长莽，火似云鲵駴雷鼓。同车独共龙阳君，纤腰美人空楚舞。
楚江曲
作者：杨慎
朝代：明
体裁：古风

巫山花已红，楚水波新绿。两两浣沙人，照影斗妆束。笑问《竹枝词》，何如《采莲曲》。
楚江曲
作者：杨慎
朝代：明

巫山花已红，楚水波新绿。两两浣纱人，照影斗妆束。笑问《竹枝词》，何如《采莲曲》？
楚江曲
作者：杨慎
朝代：明
体裁：五言绝句

巫山花已红，楚水波新绿。两两浣纱人，照影斩妆束。
楚江曲
作者：杨慎
朝代：明

巫山花巳红，楚水波新绿。两两浣沙人，照影斗妆束。笑问《竹枝词》，何如《采莲曲》。
楚竹吟
作者：杨慎
朝代：明

便娟之脩竹，寄生乎江潭。葳蕤上防露，泠泠下来风。那知竹与柏，虚塞两异心。蓬矢射犀草，箘落委荒林。夏首西浮远，涔阳南望深。大招自抽怨，小歌徒悲吟。天高何傩问，斯情匪斯今。
檃括刘缓李巨仁及古镜铭语
作者：杨慎
朝代：明

君家宝镜何年世，土花苔叶新开翳。茱萸匣掩鹧鸪班，珊瑚台挂蟾蜍疐。台是轩辕镜姓温，背后铭文宜子孙。海气空濛若圆㡠，勾阑匼匝似城门。雄凤雌凰本自双，左龙右虎顺阴阳。绣户无波菱自动，纱窗不夜月恒光。上有仙人不知老，渴饮玉泉饥食枣。嫦娥休上广寒宫，偓佺同住蓬莱岛。
次云楼上公韵五月十九日鱼池雅会
作者：杨慎
朝代：明
体裁：七言律诗

环衢窈窕锦亭东，珍树留春缀糁红。鸟度屏风青瘴里，鱼窥明镜碧澜中。宾筵邺下诗篇盛，军次渔阳鼓角雄。独有白头虚授简，梁园应愧长卿工。
次任棠山见赠
作者：杨慎
朝代：明

不贪夜气识金银，漫道诗成泣鬼神。耐可炎方禦魑魅，虚传奕世掌丝纶。乘云久塌南溟翼，濡沬应怜柬海臣。珍重高人推毂意，狶膏那解转方轮。
次夜
作者：杨慎
朝代：明

南浦风光阔，东林霁景饶。滩声喧昨夜，峰影静今朝。行艓寻烟语，停杯待月邀。清游不隔日，玉树好风标。
次姚凤冈玉蟾寺韵约曾少岷章后齐同游
作者：杨慎
朝代：明

玉蟾寺在翠微间，薝卜林中万竹班。人境由来非物外，吾乡元不是他山。何须老衲双飞锡，愿共诗人一扣关。䬃䬃金风乘兴去，团团宝月伴君还。
次姚凤冈玉蟾寺韵约曾少岷章后齐同游
作者：杨慎
朝代：明
体裁：七言律诗

玉蟾寺在翠微间，薝卜林中万竹班。人境由来非物外，吾乡元不是他山。何须老衲双飞锡，愿共诗人一扣关。飒飒金风乘兴去，团团宝月伴君还。
次姜梦宾登洱水浩然阁韵
作者：杨慎
朝代：明

谁赋风光草际浮，谢公佳客尽诗流。紫城云树迎江阁，白国烟波送海舟。南浦移樽消旅思，西园飞盖记仙游。愁来独减登临兴，病骨先惊一叶秋。
次张大理文柔别后见寄韵
作者：杨慎
朝代：明

四牡何时发，双鱼此日将。别离惊草绿，衰谢感芸黄。泽畔风霜劲，天涯岁月忙。款襟难借问，濡迹但相望。垂老云南戍，逢君海上州。桂招非小隐，萍泛是同流。江汉询幽侧，关山慰阻修。欲酬平子赠，空有畔牢愁。
次张大理文柔别后见寄韵·其一
作者：杨慎
朝代：明

四牡何时发，双鱼此日将。别离惊草绿，衰谢感芸黄。泽畔风霜劲，天涯岁月忙。款襟难借问，濡迹但相望。
次张大理文柔别后见寄韵·其二
作者：杨慎
朝代：明
体裁：五言律诗

垂老云南戍，逢君海上州。桂招非小隐，萍泛是同流。江汉询幽侧，关山慰阻修。欲酬平子赠，空有畔牢愁。
次张惟信留别韵
作者：杨慎
朝代：明

朱弦之瑟清商音，为君一奏怀乡吟。云烟西阻峨眉望，日夜东流江水心。骚客芳馨兰九畹，仙人掖垣梧十寻。酒阑曲终车辙远，秋色不如离思深。
次沐希甫山茶花韵
作者：杨慎
朝代：明

山茶竞开如火然，山城淑气销寒烟。几经南国芳华远，忽忆上林花信前。赏心避地日多阻，抱病闭门春可怜。黄须紫萼莫相恼，青镜绿樽非壮年。
次王明遇留别韵
作者：杨慎
朝代：明

秦地长城紫塞曲，汉家亭障白云齐。将军幕府传刁斗，壮士关山送马蹄。乡信迢迢随去雁，边心渺渺听鸣鸡。行看烽火回中静，秪见明星陇上低。
次祝鸣和中秋对月韵
作者：杨慎
朝代：明
体裁：七言律诗

阁夜试看中夜月，桂花正在散花楼。仙客星轺下碧汉，美人旧隐怀丹丘。已听笛奏乱归思，更对窗光惊醉眸。一水盈盈隔千里，佳期不共谢庄游。
次祝鸣和中秋对月韵
作者：杨慎
朝代：明

阁夜试看中夜月，桂花正在散花楼。仙客星轺下碧汉，美人旧隐怀丹丘。巳听笛奏乱归思，更对窗光惊醉眸。一水盈盈隔千里，佳期不共谢庄游。
次胡孝思中嵓韵
作者：杨慎
朝代：明

翠微连宝地，青霭压云堤。俯瞰行人小，平瞻远树齐。振衣淹暮屐，回棹听寒鼙。雨歇枫林静，荒鸡尚未啼。
次郭云屏登西楼韵二首
作者：杨慎
朝代：明

说剑论兵迈品流，明时论赏早封留。秉衡许国三千牍，德裕筹边第一楼。城郭笙歌浑不夜，溪山草木未知秋。轻裘已叶前贤事，祍革先宽旅客忧。清香画戟感时流，迁客经过此淹留。零雨多情孙楚堠，月明同梦庾公楼。新梅艳艳争迎腊，残菊垂垂尚驻秋。地主多君似严武，登临暇日亦销忧。
次郭云屏登西楼韵二首·其一
作者：杨慎
朝代：明

说剑论兵迈品流，明时论赏早封留。秉衡许国三千牍，德裕筹边第一楼。城郭笙歌浑不夜，溪山草木未知秋。轻裘已叶前贤事，祍革先宽旅客忧。
次郭云屏登西楼韵二首·其二
作者：杨慎
朝代：明

清香画戟感时流，迁客经过此淹留。零雨多情孙楚堠，月明同梦庾公楼。新梅艳艳争迎腊，残菊垂垂尚驻秋。地主多君似严武，登临暇日亦销忧。
次韵刘润之岁暮见怀
作者：杨慎
朝代：明

江曲横烟远树底，衡门榛草晚萋萋。美人明月劳相忆，游子浮云梦不迷。桂水舟航天堑北，松州车马雪峰西。愁来拟对公荣酒，醉里放歌严氏溪。
次韵奉酬中丞刘公侍御谢公除夕联句见怀
作者：杨慎
朝代：明
体裁：七言律诗

岁夕遥怜误忆家，月毫联锦灿缸花。戍楼晓角传清燕，归棹寒江梦断鸦。彩燕西飞边候改，碧鸡东望蜀云赊。不知卧病衡天柱，何似穷愁瘴海涯。
次韵席仁同游昭应宫
作者：杨慎
朝代：明

佩声齐下日华东，朝退春游有客同。却转河堤晴霭外，回瞻宫阙晓云中。曲江池泛仙源碧，下苑花交御宿红。琼玖水桃酬未得，青门紫陌兴何穷。
次韵惟信送客东郊
作者：杨慎
朝代：明

城外浮岚翠巘开，桥边新涨绿波回。鸣鞭紫陌游人出，结轸青郊上客来。南浦草芳春雨过，东园花信晚风催。昏钟杳杳寻归路，飞盖飘飘带晚埃。
次韵章后斋
作者：杨慎
朝代：明

漫嘲阿昶误金根，聊效王家点？痕。老妪重寻蕺山寺，道士频过昙？村。黄庭鹢鹢笼归翼，赤管猩猩返醉魂。洛浦烦君翻旧赋，惊鸿宁畏毳如琨。
次韵章后斋
作者：杨慎
朝代：明
体裁：七言律诗

漫嘲阿昶误金根，聊效王家点�痕。老妪重寻蕺山寺，道士频过昙�村。黄庭鹢鹢笼归翼，赤管猩猩返醉魂。洛浦烦君翻旧赋，惊鸿宁畏毳如琨。
次韵章后斋为余寿
作者：杨慎
朝代：明

香界诸天宝镜开，玻璃江色入瓶罍。方舟南浦成佳会，飞盖西园游上才。明月临时仙客醉，碧云合处美人来。已甘投老三三径，仰荷承平两两台。
次韵谢高泉送余往永昌
作者：杨慎
朝代：明

鸡足鹫头遥五岭，青龙赤虺远三江。嗅金宁即非金齿，建木由来是木邦。石上支筇何惮险，云端飞屐不须双。衰年怜我同萍梗，丽句劳君韬锦杠。
次韵陈玉泉见过
作者：杨慎
朝代：明
体裁：七言律诗

新诗清水出芙蓉，南国才人陆士龙。老去衡门饶寂阒，病来尘榻愧过从。汤汤流水琴中思，种种繁霜镜里容。良会蹉跎时迅速，朱炎忽已变条融。
次韵陈玉泉见过
作者：杨慎
朝代：明

新诗清水出芙蓉，南国才人陆士龙。老去衡门饶寂阒，病来尘榻愧过从。汤汤流水琴中思，种种繁霜镜里容。良会蹉跎时迅速，朱炎忽巳变条融。
正月二日观社
作者：杨慎
朝代：明

滇海曾观社，重来岁月更。江山依旧丽，耳目幸犹明。袨服兼村雅，香醪杂浊清。杜陵诗句在，久客惜人情。
正月六日温泉晚归
作者：杨慎
朝代：明

月似银船劝酒，星如玉弹围棋。几杵林钟敲后，两行松火归时。
正月十一日宿禄礼寄丘月渚杨溪山张见梅杨墨池
作者：杨慎
朝代：明

客星无定影，惊鹊又迁枝。避地仍多阻，还家未有期。东桥花月夜，南浦蕙风时。携手难同赏，劳歌寄所思。
正觉寺
作者：杨慎
朝代：明

隐隐村围寺，亭亭竹绕门。还期长夏日，坐啸辟彊园。
殿前欢 其一 感通寺赠承冰壶炼帅、董西羽徵君
作者：杨慎
朝代：明

问冰壶。洞天还似此中无。留春长在和春住。月冷山孤。愿指瑶台路。好把朱颜住。不续玄都赋。吾今忘我，我亦忘吾。
殿前欢 其二 感通寺赠承冰壶炼帅、董西羽徵君
作者：杨慎
朝代：明

枕西阿。仙洲玉几对金梭。苍山九点空中堕。影蘸烟波。避暑云端卧。爱月天边坐。沽酒墙头过。狂歌谁和，谁和狂歌。
殿前欢·感通寺赠承冰壶炼帅、董西羽徵君
作者：杨慎
朝代：明

问冰壶。洞天还似此中无。留春长在和春住。月冷山孤。愿指瑶台路。好把朱颜住。不续玄都赋。吾今忘我，我亦忘吾。枕西阿。仙洲玉几对金梭。苍山九点空中堕。影蘸烟波。避暑云端卧。爱月天边坐。沽酒墙头过。狂歌谁和，谁和狂歌。
毕节简蔡席二广文
作者：杨慎
朝代：明

鹑衣裹冻身，荒馆夜难晨。冷榻谁相伴，寒炉独可亲。途穷千虑失，天远四愁新。梦里儿童戏，醒来倍怆神。
毛东镇过高峣同宿作人名诗
作者：杨慎
朝代：明

钓石崇遥岸，樵林放远山。东园公肯过，桃李照衰颜。涟渏包明月，今夕兹无还。
毛伯玉点易洞
作者：杨慎
朝代：明

净林萧寺北山隅，曾是精庐隐昔儒。书带草生移钜野，篆文江绕接巴渝。吟诗云合峰头碧，点易霞留洞口朱。何日放舟偕丽泽，红泉石蹬足斟㪺。
毛园萃芳亭与沈中白丘月渚同赋
作者：杨慎
朝代：明

缭垣洞屋锁烟霞，五色离披百种花。客子看来犹驻马，主人何事不归家。哨声红雀语黄莺，知我名园赏杂英。远客应添今夕梦，海棠红湿锦官城。额城一别会滇云，花底匆匆酒未醺。青殿挥毫应忆我，金梁明月碧峣分。酥雨才收又夕阳，参差竹粉映花光。流泉石窦停教住，莫放轻飘曲水香。
毛园萃芳亭与沈中白丘月渚同赋·其一
作者：杨慎
朝代：明
体裁：七言绝句

缭垣洞屋锁烟霞，五色离披百种花。客子看来犹驻马，主人何事不归家。
毛园萃芳亭与沈中白丘月渚同赋·其三
作者：杨慎
朝代：明

额城一别会滇云，花底匆匆酒未醺。青殿挥毫应忆我，金梁明月碧峣分。
毛园萃芳亭与沈中白丘月渚同赋·其二
作者：杨慎
朝代：明

哨声红雀语黄莺，知我名园赏杂英。远客应添今夕梦，海棠红湿锦官城。
毛园萃芳亭与沈中白丘月渚同赋·其四
作者：杨慎
朝代：明

酥雨才收又夕阳，参差竹粉映花光。流泉石窦停教住，莫放轻飘曲水香。
毛女引
作者：杨慎
朝代：明

雌鳌架涛擎海赑，秦桥远见扶桑翠。徐福楼船去不还，江壁俄传苍水使。椒烟兰雾卷衣人，化作乌骓一炬尘。老龙鳞下毛衣女，独坐莲峰阅几秦。
毛希曾园千叶梅
作者：杨慎
朝代：明

今年朔气凌炎晖，雪后见梅千叶稀。空谷倚竹翠袖薄，洞户穿灯香雾微。婵娟莫待月初赏，绰约即愁风乍飞。繁霜旅鬓不羞汝，烂醉宾筵簪朵归。
水仙花四绝
作者：杨慎
朝代：明

淩波微步洛川傍，合与江梅竞晚芳。不见当年林处士，西湖配食水仙王。金盏银台映绿樽，清香况复赛兰荪。秪应岩桂为朋辈，未许山？作弟昆。瑶池阿母惜幽芳，青鸟东来未许将。小玉双成都睡去，一枝传自段安香。乘鲤琴高采掇新，蔚蓝天上少红尘。黄姑渚畔湔裙水，不是人间妒妇津。
水仙花四绝·其一
作者：杨慎
朝代：明

淩波微步洛川傍，合与江梅竞晚芳。不见当年林处士，西湖配食水仙王。
水仙花四绝·其三
作者：杨慎
朝代：明

瑶池阿母惜幽芳，青鸟东来未许将。小玉双成都睡去，一枝传自段安香。
水仙花四绝·其二
作者：杨慎
朝代：明

金盏银台映绿樽，清香况复赛兰荪。秪应岩桂为朋辈，未许山？作弟昆。
水仙花四绝·其二
作者：杨慎
朝代：明
体裁：七言绝句

金盏银台映绿樽，清香况复赛兰荪。秪应岩桂为朋辈，未许山�作弟昆。
水仙花四绝·其四
作者：杨慎
朝代：明

乘鲤琴高采掇新，蔚蓝天上少红尘。黄姑渚畔湔裙水，不是人间妒妇津。
水峡驿观瀑布泉行
作者：杨慎
朝代：明

水峡群山日月昏，飞泉百道接江门。犹龙近迓晴虹挂，似马遥看疋练奔。悬绅瀑布屏风叠，砯崖转石青天折。三千尺下直难量，十二崿流承不绝。烟骞雾捲滴珠槽，霭净岚沉冷玉膏。庄周虚说鼋梁险，枚叟空誇鹭碛涛。一从流戍辞巴蜀，几回于役行荒服。百丈频经水峡牵，孤灯惯向江门宿。纤萝不动月明天，彷佛桃源拟问仙。沧溟有气张圆㡠，银汉无声泻直弦。山水清辉殊可乐，已觉蟠胸饱丘壑。乘兴聊赓太白篇，知音莫笑徐凝恶。
水调歌头·灵宝县赏牡丹
作者：杨慎
朝代：明
体裁：词

春宵微雨后，香径牡丹时。雕阑十二，金刀谁剪两三枝。六曲翠屏深掩，一架银筝缓送，且醉碧霞卮。轻寒香雾重，酒晕上来迟。席上欢，天涯恨，雨中姿。向人如诉，欲将綵笔记相思。九十春光堪借，万种心情难写，粉泪半低垂。晓看红湿处，千里梦佳期。
水调歌头·灵宝县赏牡丹
作者：杨慎
朝代：明

春宵微雨后，香径牡丹时。雕阑十二，金刀谁剪两三枝。六曲翠屏深掩，一架银筝缓送，且醉碧霞卮。轻寒香雾重，酒晕上来迟。席上欢，天涯恨，雨中姿。向人如诉，粉泪半低垂。九十春光堪借，万种心情难写，欲将彩笔寄相思。晓看红湿处，千里梦佳期。
水边梅影
作者：杨慎
朝代：明

玉宇暧微霄，瑶华擢秀翘。贝宫浮藻景，鱼浪净兰桡。佩冷汉皋橘，珠明河上萧。不逢南雪唱，空倚北风谣。
水龙吟·咏梅
作者：杨慎
朝代：明

汉宫娇额涂黄，风流早露春消息。铅华莹雪，冰肌照水，盈盈无力。弄影轻颦，向人微笑，芳心谁识。对珠帘不掩，绮窗半露，嫣然一笑倾国。最恨昏黄月黑。迷花丛、枝南枝北。寿阳妆减，罗浮梦断，春宵一刻。皴玉谁温，凝脂自暖，空劳相忆。正香残漏俏，灯昏酒冷，此情何极。
永宁诸贤送至鱼凫关
作者：杨慎
朝代：明

远送鱼凫外，离情柰若何。今晨岐路泣，昨夜烛房歌。西上滇云影，东流蔺水波。生还如有日，相伴老渔蓑。
永宁赠任苍崖
作者：杨慎
朝代：明

苍崖金陵彦，江阳隐薖轴。紫晔采灵芝，青䴴种山谷。匪直起人痾，兼用医士俗。骅绿谢云逵，鹄白非日浴。石鼎弥明诗，锦肆君平卜。联镳圭里游，对榻天池宿。绸缪情已深，缱绻意何笃。明当理归艎，候予春渚曲。
汉宫春·菊席
作者：杨慎
朝代：明

采采黄花，向龙山高处，浅泛金卮。秋容老圃堪赏，插鬓参差。杨妃沈醉，苎罗更比西施。可笑群儿，凡目品题，污却高姿。千古陶家清兴，有何人提著，冷落东篱。炎皇曾书，本草寿域仙蕤。明堂月令，挺孤芳、四字标奇。歌一阕，悠然自适，无弦琴是心知。
汎舟昆江
作者：杨慎
朝代：明

杜若洲边露气香，更无人语有鸣榔。澄潭倒影天涵水，翻觉星辰在下方。
江上闻筝曲
作者：杨慎
朝代：明

清江明月悬，光彩映漪涟。灯影近临水，筝声遥出船。明月华灯两相照，筝语弦声何要妙。轻璘缛彩艳阳歌，掩抑摧藏苦寒调。不见新妆出镜台，想应纤手拂香埃。若非汝南刘碧玉，定是秦中薛夜来。二八蛾眉竞丰茜，十三雁足传情遍。温侯帐底气若虹，谢傅筵前泪如霰。旧宠新期容易乖，高张疏节迥难谐。金杯漫自传芳酒，罗袖空劳挂玉钗。曲终如鼓湘灵瑟，断肠似和胡笳拍。淩云未遇掞天才，幽吟一夜东方白。
江城子
作者：杨慎
朝代：明

滇南春似锦江春。水鱼鳞。柳蛾颦。千树梨花，花底草如茵。晴日暖风浓胜酒，熏媚眼，醉游人。柔丝弱絮软红尘。惜芳辰。倦游身。啼鸟惊心，何事唤归频。不是不归归未得，愁望远，泪沾巾。
江城子·丙戌九日
作者：杨慎
朝代：明

客中愁见菊花黄。近重阳。倍凄凉。强欲登高，携酒望吾乡。玉叠青城何处是，山似戟，割愁肠。寒衣未寄早飞霜。落霞光。暮天长。戍角一声，吹起水茫茫。关塞多愁人易老，身健在，且疏狂。
江城梅花引·夕宿江门
作者：杨慎
朝代：明

漏声沈。雨声沈。滴滴空阶碎客心。拥单衾。拥单衾。病骨寒侵。争教不断魂。静闻枥上嘶羸马。巴童熟睡荒鸡哑。旅游难。白首衰残。何日歇征鞍。
江干行答禺山
作者：杨慎
朝代：明

吴娃江干采芙蓉，陈王洛浦赋游龙。忽惊绣带香风起，渐觉罗裳珠露浓。不绿织女星边见，定是嫦娥月下逢。逢君荐枕对襄王，别君解佩悲交甫。青云窈窕曼声歌，绿水回环垂手舞。鸾歌凤舞无双人，燕岁莺年二八春。百末兰生延夕漏，九华采灯烂晴昼。金屏花里活秦宫，宝帐香中隐韩寿。回黄转紫返复间，得新捐旧须臾后。旧人颜色昔曾新，新人恩爱行当旧。旧人红袖泣前鱼，新人翠羽缀燕裾。阿娇怨赋金难买，苏蕙回文锦不如。浊水清尘坐长叹，空留可怜谁相于。
江月晃重山 四阕 其一 壬寅立春
作者：杨慎
朝代：明

腊尾金杯滟滟，春头彩胜翩翩。裁红晕碧动嫣然。风日好，偷眼艳阳天。一曲玉箫明月，几弦锦瑟华年。故乡迢递水云连。归未得，思发在花前。
江月晃重山 四阕 其一 壬寅立春
作者：杨慎
朝代：明
体裁：词

腊尾金杯滟滟，春头綵胜翩翩。裁红晕碧动嫣然。风日好，偷眼艳阳天。一曲玉箫明月，几弦锦瑟华年。故乡迢递水云连。归未得，思发在花前。
江月晃重山 四阕 其四 壬寅立春
作者：杨慎
朝代：明

龙马山前草长，螳螂川上花开。霜天晓角报春回。传菜手，先进荡寒杯。金线丝丝染柳，玉英片片熏梅。流光容易把人催。吾老矣，何日赋归来。
江月晃重山 四阕 壬寅立春
作者：杨慎
朝代：明

腊尾金杯滟滟，春头彩胜翩翩。裁红晕碧动嫣然。风日好，偷眼艳阳天。一曲玉箫明月，几弦锦瑟华年。故乡迢递水云连。归未得，思发在花前。金马九重恩谴，碧鸡二十春风。江花江草每年同。君不见，憔悴已成翁。白发带花休笑，紫髯说剑犹雄。欲笺心事向天公。赊美酒，长醉玉壶中。屏翳烘云靺鞨，羲和敲日玻瓈。韶风丽景画桥西。春色早，南国且黄鹂。潇洒蕙楼菌阁，繁华杏坞桃溪。多情杨柳露新荑。堪一醉，骑马欲鸡栖。龙马山前草长，螳螂川上花开。霜天晓角报春回。传菜手，先进荡寒杯。金线丝丝染柳，玉英片片熏梅。流光容易把人催。吾老矣，何日赋归来。
江楼曲送祝鸣和
作者：杨慎
朝代：明
体裁：古风

江上楼，高枕锦江流。云霞连剑阁，烟树出刀州。登楼送君秋色里，旌旗影落清波水。眺望应随斗牛遥，啸歌直感鱼龙起。江楼高，江思远，阑干曲曲山宛宛。雁湖寒，牛渚晚，石头城，如在眼。王人过家朝玉京，离筵一饷惜离情。别来定有相思赋，好寄同声慰友生。
江艳曲
作者：杨慎
朝代：明

交甫江皋见，刘晨洞里逢。可怜？踏雁，不用髻盘龙。
江艳曲
作者：杨慎
朝代：明
体裁：乐府曲辞

交甫江皋见，刘晨洞里逢。可怜�踏雁，不用髻盘龙。
江阳秋热八月作
作者：杨慎
朝代：明

四序重开夏，三炎未解威。心迟冰雪节，体想芰荷衣。灵籁无清吹，岚光灭翠微。阆风与玄圃，羽翼讵能飞。
江陵丹中赠田李二乡客
作者：杨慎
朝代：明

朗月寒沙夜未分，玉箫金管醉中闻。明朝回首沅江路，愁听清猿和白云。
江陵别内
作者：杨慎
朝代：明

同泛洞庭波，独上西陵渡。孤棹溯寒流，天涯岁将暮。此际话离情，羁心忽自惊。佳期在何许，别恨转难平。萧条滇海曲，相思隔寒燠。蕙风悲摇心，菵露愁沾足。山高瘴疠多，鸿雁少经过。故园千万里，夜夜梦烟萝。
池上会心亭初成与客小饮
作者：杨慎
朝代：明

故乡归未得，暇日且销忧。仙地那能缩，吾庐亦自幽。垂杨覆锻沼，脩竹引觞流。桂白淮山晚，梨红张谷秋。烟林平似织，云树郁如浮。即此堪招隐，无劳赋远游。
沁园春 其一 己丑新正
作者：杨慎
朝代：明

甚矣吾衰，叹天涯岁月，何苦频催。奈霜毫种种，三千盈丈，丹心炯炯，一寸成灰。三径秋荒，五湖天远，儒术于吾何有哉。君知否，盼行云不住，流水难回。寂寥谁与徘徊。好事者、惟输曲秀才。恁昏花老眼，底须窥牖，支离病脚，最怯登台。思发花前，人归雁后，百感中来强自裁。狂歌好，只清风和我，明月休猜。
沁园春 其三 己丑新正
作者：杨慎
朝代：明

劝汝一杯，关山迢递，我马崔隤。想玉堂金马，曾同富贵，竹篱茅舍，也共尘埃。事过眼前，老来头上，卿不见吾白发哉。故园好、更彩衣称寿，何日同回。天涯劝我宽怀。欠酒债、拔卿金雀钗。笑孔肩薄首，夫人书法，嵇心羊体，仙子琴才。道韫家声，黔娄夫婿，此怨休将造化埋。六如偈，棒打开梦幻，新拜如来。
沁园春 其二 己丑新正
作者：杨慎
朝代：明

自寿一杯，休行吟泽畔，兀坐山隈。笑穷兵独舞，干戈载戢，却胡长啸，铅椠何才。归去来兮，呜呼老矣，生入玉门何日哉。新春好，且提壶沽酒，共赏花开。催花击鼓如雷。酒色似、蒲桃初发醅。任天河水泻，流干银汁，月轮桂老，撑破珠胎。岛上红云，洞中香雪，醉倒花娘锦被堆。与君约、这醉乡深处，不饮休来。
沁园春 其四 己丑新正
作者：杨慎
朝代：明

愁汝休来，且天边高寄，地下深埋。自戊申吾降，酒星正照，辛壬师授，酒诰蒙开。若下乌程，兰生桑落，行辈都将兄弟排。二豪者，便螟蛉蜾蠃，如我何哉。酒中兴岂无媒。要月户、风亭白雪阶。况鸾腔凤调，浮丘按拍，霞浆金醴，王母添杯。洞里春浓，壶中夜永，童子休将鹤驾催。玄真侣，烦诸君为我，筑醉仙台。
沁园春·己丑新正
作者：杨慎
朝代：明

甚矣吾衰，叹天涯岁月，何苦频催。奈霜毫种种，三千盈丈，丹心炯炯，一寸成灰。三径秋荒，五湖天远，儒术于吾何有哉。君知否，盼行云不住，流水难回。寂寥谁与徘徊。好事者、惟输曲秀才。恁昏花老眼，底须窥牖，支离病脚，最怯登台。思发花前，人归雁后，百感中来强自裁。狂歌好，只清风和我，明月休猜。自寿一杯，休行吟泽畔，兀坐山隈。笑穷兵独舞，干戈载戢，却胡长啸，铅椠何才。归去来兮，呜呼老矣，生入玉门何日哉。新春好，且提壶沽酒，共赏花开。催花击鼓如雷。酒色似、蒲桃初发醅。任天河水泻，流干银汁，月轮桂老，撑破珠胎。岛上红云，洞中香雪，醉倒花娘锦被堆。与君约、这醉乡深处，不饮休来。劝汝一杯，关山迢递，我马崔隤。想玉堂金马，曾同富贵，竹篱茅舍，也共尘埃。事过眼前，老来头上，卿不见吾白发哉。故园好、更彩衣称寿，何日同回。天涯劝我宽怀。欠酒债、拔卿金雀钗。笑孔肩薄首，夫人书法，嵇心羊体，仙子琴才。道韫家声，黔娄夫婿，此怨休将造化埋。六如偈，棒打开梦幻，新拜如来。愁汝休来，且天边高寄，地下深埋。自戊申吾降，酒星正照，辛壬师授，酒诰蒙开。若下乌程，兰生桑落，行辈都将兄弟排。二豪者，便螟蛉蜾蠃，如我何哉。酒中兴岂无媒。要月户、风亭白雪阶。况鸾腔凤调，浮丘按拍，霞浆金醴，王母添杯。洞里春浓，壶中夜永，童子休将鹤驾催。玄真侣，烦诸君为我，筑醉仙台。
沁园春·自寿兼谢钝庵
作者：杨慎
朝代：明

初度今年，遥集句东，丹壶洞天。记京国俊游，筑金台上，乡亭旧话，濯锦城边。两地萍蓬，十年烟月，欲往从之如绊然。今何夕，又满堂花醉，重对华筵。新杨窈窕春妍。正绿萼、梅花开最先。况凤侣潘杨，兆呈琼齿，龙媒秦晋，应在冰泉。画里萧郎，瓮中毕叟，绛帐风流群桂仙。上云乐，倾壶箫管，白发重玄。
沁园春·送卞苏溪归叙州
作者：杨慎
朝代：明

归去来兮，羡公高致，栗里堪齐。记绣斧行边，风生贵竹，青油开府，月朗雕题。黑发功名，丹心事业，卿棘公槐行可跻。问何事，急流勇退，力挽难稽。公言某岂栖栖。奔走红尘早岁迷。况夜鹤帐中，滇云直北，春鹃花底，蜀日平西。布袜青鞋，水边林下，寻壑经丘一杖藜。喜吾乡，散仙多侣，胜日招携。
沅江曲
作者：杨慎
朝代：明

绿萝山豁午烟开，野贩山樵竞野回。叠浪高潭浑不畏，？艚船上唱歌来。碧天霜冷月明多，平澧风交湘水波。夜夜枫林惊客棹，村村铜鼓和蛮歌。
沅江曲·其一
作者：杨慎
朝代：明

绿萝山豁午烟开，野贩山樵竞野回。叠浪高潭浑不畏，？艚船上唱歌来。
沅江曲·其一
作者：杨慎
朝代：明
体裁：乐府曲辞

绿萝山豁午烟开，野贩山樵竞野回。叠浪高潭浑不畏，�艚船上唱歌来。
沅江曲·其二
作者：杨慎
朝代：明

碧天霜冷月明多，平澧风交湘水波。夜夜枫林惊客棹，村村铜鼓和蛮歌。
沐五华送鸡㙡
作者：杨慎
朝代：明

海上天风吹玉芝，樵童睡熟不曾知。仙翁住近华阳洞，分得琼英一两枝。
沐希甫叶道亨约会于太华寺雨中用杜少陵韵一首
作者：杨慎
朝代：明

野竹幽花夹道迎，绀园金刹望中明。海天风色云笼树，山国春寒雨满城。最觉龙鳞图画润，生憎鸟羽毳衣轻。迷源复作留连住，寻壑犹能窈窕行。
沙河县
作者：杨慎
朝代：明
体裁：五言律诗

空碛少人烟，孤城大道边。平沙盘马路，残雪射雕天。野日三竿上，河冰百片穿。条风将变柳，客思感流年。
河传·咏隋堤
作者：杨慎
朝代：明

东楚。南浦。隋堤游处。龙脑飞霙，明珠溅雨。彩女殿脚三千。青娥吴绛仙。梅黄雨细枫香老。江都好。忘却长安道。不堪回首，芳魂已断迷楼。怨扬州。
河桥篇寄用贞懋昭
作者：杨慎
朝代：明

浑河流水桑乾潮，何年伐石架长桥。玄鼍窟近填乌鹊，沧海波平上赤霄。寻源知近远，浩浩鸿流满。平连太液池，迥接昆明苑。帝里神皋紫气中，天江析木银淇通。涧瀍卜洛应相并，灞浐朝宗讵可同。星传云槎下城阙，电逝飙驰交冀越。桥外车音响若雷，桥畔阑干明似月。可怜杨柳袅晴烟，才见藏鸦又噪蝉。东西沟水分岐路，南北烟霜感岁年。沉璜使者辞芳甸，联壁才人遥出饯。别浦清沙漾縠纹，回溆秋涛收组练。飞盖临风缓去旌，青门落日彩霞生。悬知濯锦江边梦，转见卢沟河上情。
沾益六言
作者：杨慎
朝代：明

古迹碧鸡金马，畏途水菁云关。春迎滇阳胜境，雪送贵竹残山。
泛浪穹海子
作者：杨慎
朝代：明

峰头才见一泓幽，沙尾惊看四岸浮。沅水罗文堪并色，嘉陵石黛迥添愁。秦源欲问桃花渡，楚望浑迷杜若州。亦有沧浪旧歌曲，晚来乘兴更扁舟。
泛滇海归感旧口占
作者：杨慎
朝代：明
体裁：七言绝句

谈笑已无钱卧月，风流不见李华仙。渔村酒市经游处，斜日寒林锁暮烟。
泛滇海归感旧口占
作者：杨慎
朝代：明

谈笑巳无钱卧月，风流不见李华仙。渔村酒市经游处，斜日寒林锁暮烟。
泛舟浣花东阜狷斋同赋
作者：杨慎
朝代：明

风檐水槛含清晖，月闰夏五暑气微。山中薜荔幽人带，池上芰荷游子衣。双鱼六马惯识曲，青蛉白鸥皆忘机。杨雄玄阁不寂莫，杜甫草堂天下稀。
泛莲池晚归
作者：杨慎
朝代：明

桂枻兰泛碧漪，芰塍莲荡倒芳卮。十三雁足传情遍，二八蛾眉度曲迟。玉树风前人散后，金波水上月明时。良辰胜会应难续，风雨连宵恼别离。
泛莲池晚归
作者：杨慎
朝代：明

桂枻兰？泛碧漪，芰塍莲荡倒芳卮。十三雁足传情遍，二八蛾眉度曲迟。玉树风前人散后，金波水上月明时。良辰胜会应难续，风雨连宵恼别离。
泛莲池晚归
作者：杨慎
朝代：明
体裁：七言律诗

桂枻兰�泛碧漪，芰塍莲荡倒芳卮。十三雁足传情遍，二八蛾眉度曲迟。玉树风前人散后，金波水上月明时。良辰胜会应难续，风雨连宵恼别离。
流寓黔中杂咏·其一
作者：杨慎
朝代：明
体裁：七言绝句

界首飞泉瀑练悬，红岩迥异绛霄连。关名彷佛鱼凫国，桥记分明傅颍川。
流寓黔中杂咏·其七
作者：杨慎
朝代：明
体裁：七言绝句

铜鼓声中夜赛神，敲钗击钏斗金银。马郎起舞姎徒唱，恼杀常征久戍人。
流寓黔中杂咏·其三
作者：杨慎
朝代：明
体裁：七言绝句

金毛仙卉号岩姜，星作繁花石作房。地秀莫言中土隔，炎皇岐相总曾尝。
流寓黔中杂咏·其二
作者：杨慎
朝代：明
体裁：七言绝句

千层石磴陟云岑，夜市千灯瞰碧浔。游女踏歌梅渚月，长衫高髻似雕阴。
流寓黔中杂咏·其五
作者：杨慎
朝代：明
体裁：七言绝句

林云箐雾不分天，清露常如雨线穿。百里迥无烟火接，依稀犹似燧人前。
流寓黔中杂咏·其八
作者：杨慎
朝代：明
体裁：七言绝句

龙马前朝出养龙，御前赐名飞越峰。人间神骏宁无种，天上孙阳不易逢。
流寓黔中杂咏·其四
作者：杨慎
朝代：明
体裁：七言绝句

水峡风烟接大洲，翠屏青嶂绕丹丘。当年若使王猷见，那肯轻回雪夜舟。
流萤篇
作者：杨慎
朝代：明

沉沉雁沼郁栖连，隐隐龙宫熠耀然。濛晴零雨东山下，䬃转薰风南陆边。可怜合晕晖玄夜，可惜分华族绛天。绛天玄夜景微茫，水簟银床漏未央。谁家院落非天烛，何处园林不夜光。夜光瀼露下，天烛凉氛泻。阴火遥穿翡翠帘，流星近度鸳鸯瓦。此时蟋蟀罢宵征，此际蜩螗停沸声。长门团扇斑姬闼，阿房卷衣秦后屏。苏妇下机妆不理，卓女当垆酒半醒。为见流萤思远道，为感流年惜芳草。暝看双星烱不眠，晓望长河白如扫。荡子从军向月支，闺人对影滞秋期。蚕书宛转连环字，雁帛殷勤织锦诗。愿得逢君拾光彩，不教贱妾敛愁眉。
流萤篇
作者：杨慎
朝代：明
体裁：古风

沉沉雁沼郁栖连，隐隐龙宫熠耀然。濛晴零雨东山下，飒转薰风南陆边。可怜合晕晖玄夜，可惜分华族绛天。绛天玄夜景微茫，水簟银床漏未央。谁家院落非天烛，何处园林不夜光。夜光瀼露下，天烛凉氛泻。阴火遥穿翡翠帘，流星近度鸳鸯瓦。此时蟋蟀罢宵征，此际蜩螗停沸声。长门团扇斑姬闼，阿房卷衣秦后屏。苏妇下机妆不理，卓女当垆酒半醒。为见流萤思远道，为感流年惜芳草。暝看双星烱不眠，晓望长河白如扫。荡子从军向月支，闺人对影滞秋期。蚕书宛转连环字，雁帛殷勤织锦诗。愿得逢君拾光彩，不教贱妾敛愁眉。
浣溪沙
作者：杨慎
朝代：明

何处春娇晚晕多。分梢新月浅檀蛾。千金一斛带青螺。情泪乱抛红瑟瑟，梦云深锁碧蛾蛾。细腰肠断掌中歌。
浣溪沙
作者：杨慎
朝代：明

南国何年桂女笺。蕊黄金粉斗芳妍。风流应自锦江传。佛幌烟煤犹自馥，蛮方文物也堪怜。为君重染古苔篇。
浣溪沙
作者：杨慎
朝代：明

小岁新阳好物华。句东春信到梅花。断钟残角又天涯。酒面浮金添嫩蚁，钗头屈玉艳雏鸦。暗香疏影认林家。滇海明珠照永昌。纤罗豆蔻减浓香。蚁穿红线结盘囊。已信春金仍应玉，不愁转紫复回黄。星横洞户月侵廊。
浣溪沙
作者：杨慎
朝代：明

巫峡行云洛浦风。秦楼西畔宋家东。滴春娇泪雨濛濛。龟甲歌屏朝掩翠，蛾眉妆镜晚窥红。寂寥门闭杏花丛。
浣溪沙
作者：杨慎
朝代：明
体裁：词

楚峡云娇宋玉愁。汀花海藻系兰丹。晕灯荧泪五更头。桃叶桃根双姊妹，江南江北两风流。佳期好在月明楼。
浣溪沙
作者：杨慎
朝代：明

楚峡云娇宋玉愁。汀花海藻繫兰丹。晕灯荧泪五更头。桃叶桃根双姊妹，江南江北两风流。佳期好在月明楼。
浣溪沙
作者：杨慎
朝代：明

步彻香尘倚画阑。丛头合凤尾交鸾。金莲并蒂月双弯。宋玉东邻芳草软，江淹南浦落花干。抱云勾雪近灯看。解唱隋家昔昔盐。离亭别宴柳毵毵。远山颦映翠眉尖。霅上恰嫌苕子小，江都还笑宝儿憨。断肠春色在江南。脚上鞋儿血色罗。掌上无力斗弯靴。月牙新样不争多。芍药栏边穿窈窕，柘枝筵下舞婆娑。芙蓉帐里奈君何。
浣溪沙
作者：杨慎
朝代：明

燕子衔春入画楼。猧儿撼晓动帘钩。一场残梦五更头。彩凤琴中弹别调，锦麟书里诉离愁。相思相忆几时休。
浣溪沙
作者：杨慎
朝代：明

珠树三花惜共攀。尊前又唱小阳关。雏莺学语唤春还。桃叶渡头流恨水，绿杨亭上画眉山。酒醒人在梦魂间。
浣溪沙
作者：杨慎
朝代：明

远道明朝万壑冰。华堂今夕九枝灯。娇歌姹管醉难胜。幻玉风流南北院，飞琼仙梦短长亭。青楼回首十三层。
浣溪沙
作者：杨慎
朝代：明

风里桃花一阵红。一年春色又成空。可怜光景闭门中。绝塞不知登览兴，故乡惟与梦魂通。倚楼病眼送归鸿。
浣溪沙
作者：杨慎
朝代：明

首夏偏宜淡薄妆。铜青衫子紫香囊。清歌一曲送霞觞。罗袜凌波回洛浦，淡云轻雨拂高唐。纱厨今夜贺新凉。
浣溪沙
作者：杨慎
朝代：明
体裁：词

首夏偏宜淡薄妆。铜青衫子紫香囊。清歌一曲送霞觞。罗袜凌波回洛浦，澹云轻雨拂高唐。纱厨今夜贺新凉。
浣溪沙 其一 丙午十二月，碧鸡关路旁梅
作者：杨慎
朝代：明

为访寒梅过野塘。一枝斜出宋家墙。团情团思媚韶光。游女弄珠临汉水，画师绰绛学吴妆。新词休咏旧昏黄。
浣溪沙 其一 游感通寺赠冰壶
作者：杨慎
朝代：明

病起思乡太剧愁。荒城无地可登楼。仙人要我感通游。绿水似环萦岛屿，白云如带绕林丘。凉风先借一分秋。
浣溪沙 其一 高峣晚晴招简西峃
作者：杨慎
朝代：明

云露山尖水见沙。生烟漠漠树横斜。晚来晴景属诗家。天碧远粘千里草，霞红低缀一丛花。谪仙桥上望仙槎。
浣溪沙 其二 杨双泉寄画扇
作者：杨慎
朝代：明

玉斧修成宝月团。月中仍有女乘鸾。钗横鬓乱不胜寒。白兔楼头风露迥，碧鸡祠下水云宽。相思两地共凭阑。
浣溪沙 其二 游感通寺赠冰壶
作者：杨慎
朝代：明

柳绿槐黄放晓晴。天公知我欲山行。峰峦相顾亦多情。玉树临风无奈爽，冰壶见底有余清。长生仙客话无生。
浣溪沙 其二 简西峃楼饮
作者：杨慎
朝代：明

琼稷金盘六齿红。玉人美酒赛新丰。凭陵大叫小楼中。临岸梅花惊照水，隔江桃叶唱回风。明朝重醉宋家东。
浣溪沙·丙午十二月，碧鸡关路旁梅
作者：杨慎
朝代：明

为访寒梅过野塘。一枝斜出宋家墙。团情团思媚韶光。游女弄珠临汉水，画师绰绛学吴妆。新词休咏旧昏黄。琼稷金盘六齿红。玉人美酒赛新丰。凭陵大叫小楼中。临岸梅花惊照水，隔江桃叶唱回风。明朝重醉宋家东。
浣溪沙·其一
作者：杨慎
朝代：明

小岁新阳好物华。句东春信到梅花。断钟残角又天涯。酒面浮金添嫩蚁，钗头屈玉艳雏鸦。暗香疏影认林家。
浣溪沙·其一
作者：杨慎
朝代：明

步彻香尘倚画阑。丛头合凤尾交鸾。金莲并蒂月双弯。宋玉东邻芳草软，江淹南浦落花干。抱云勾雪近灯看。
浣溪沙·其三
作者：杨慎
朝代：明

脚上鞋儿血色罗。掌上无力斗弯靴。月牙新样不争多。芍药栏边穿窈窕，柘枝筵下舞婆娑。芙蓉帐里奈君何。
浣溪沙·其二
作者：杨慎
朝代：明

滇海明珠照永昌。纤罗豆蔻减浓香。蚁穿红线结盘囊。已信春金仍应玉，不愁转紫复回黄。星横洞户月侵廊。
浣溪沙·其二
作者：杨慎
朝代：明

解唱隋家昔昔盐。离亭别宴柳毵毵。远山颦映翠眉尖。霅上恰嫌苕子小，江都还笑宝儿憨。断肠春色在江南。
浣溪沙·欧园离席，与刘珥江同赋
作者：杨慎
朝代：明

雾鬓风鬟晚雨收。石城艇子似新秋。弯弯月出挂城头。桃叶桃根牵别恨，垂杨垂柳绾离愁。丽词都付雪儿讴。
浣溪沙·永宁病起将归
作者：杨慎
朝代：明

听彻晨鸡又暮鸦。病来帘外即天涯。明朝才得问归槎。客路纵遥终会到，他乡须好不如家。江门春水照江花。
浣溪沙·游感通寺赠冰壶
作者：杨慎
朝代：明

病起思乡太剧愁。荒城无地可登楼。仙人要我感通游。绿水似环萦岛屿，白云如带绕林丘。凉风先借一分秋。柳绿槐黄放晓晴。天公知我欲山行。峰峦相顾亦多情。玉树临风无奈爽，冰壶见底有余清。长生仙客话无生。
浣溪沙·落梅
作者：杨慎
朝代：明

径转梅桥燕尾分。疏枝冷蕊照江濆。玉龙鳞甲点波纹。谢女黄昏吟作雪，襄王清夜梦为云。余香留与醉红裙。
浣溪沙·集句
作者：杨慎
朝代：明

洞里仙人碧玉箫。一渠春水赤栏桥。绿窗虚度可怜宵。沈麝不烧金鸭冷，障泥未解玉骢骄。长亭回首短亭遥。
浣溪沙·雪中，萧东淳自安宁至，二姬自滇来，小饮成醉
作者：杨慎
朝代：明

雪里佳人特地来。红裙翠袖小弓鞋。杨花飞处牡丹开。佛氏解为银世界，仙家幻作玉楼台。王猷访戴棹休回。
浣溪沙·高峣带雨
作者：杨慎
朝代：明

满目风光户不关。李成骤雨郭熙山。吾卢宛在画图间。修竹墙头过绿醑，丁香棚底醉红颜。晚来一笑破天悭。
浣溪沙·高峣晚晴招简西峃
作者：杨慎
朝代：明

云露山尖水见沙。生烟漠漠树横斜。晚来晴景属诗家。天碧远粘千里草，霞红低缀一丛花。谪仙桥上望仙槎。玉斧修成宝月团。月中仍有女乘鸾。钗横鬓乱不胜寒。白兔楼头风露迥，碧鸡祠下水云宽。相思两地共凭阑。
浣溪沙·高峣雨中喜简西峃至
作者：杨慎
朝代：明

短短轩窗小小斋。行吟坐啸独悠哉。爱闲能有几人来。佳客新从云里至，好花多向雨中开。隔篱呼取尽余杯。
浩然阁舟泛同李仁夫作
作者：杨慎
朝代：明

莽苍野色杳无津，湖翠波光欲荡人。空籁迥闻王子吹，非烟遥起洛妃尘。明朝君上仙槎去，也忆狂夫梦海滨。
浪淘沙
作者：杨慎
朝代：明

春梦似杨花。绕遍天涯。黄莺啼过绿窗纱。惊散香云飞不去，篆缕烟斜。油壁小香车。水渺云赊。青楼珠箔那人家。旧日罗巾今日泪，湿尽韶华。